«Αγάπη ρε+» ενάντια στις απάνθρωπες συνθήκες των κέντρων κράτησης μεταναστών - Το Περιοδικό\nΕνάντια στις απάνθρωπες συνθήκες των κέντρων κράτησης μεταναστών και προσφύγων\nΓεράσιμος Ευαγγελάτος | 06/05/2014\nΣήμερα, Τρίτη 6 Μαίου, στις 7 το απόγευμα, η «Αγάπη ρε+» οργανώνει ημερίδα για τα κέντρα κράτησης μεταναστών και προσφύγων, στο αμφιθέατρο του 9.84 στην Τεχνόπολη, με τη συμμετοχή των Νίκου Ξυδάκη, Σταύρου Ζουμπουλάκη, Νίκου Μπογιόπουλου, Κωνσταντίνου Πουλή, Θεοφάνη Τάση, Αποστόλη Φωτιάδη, Ιωάννας Κούρτοβικ αλλά και εκπροσώπων της ελληνικής αστυνομίας καθώς και μεταναστών που έχουν εμπειρία κράτησης.\nΗ «αγάπη ρε+» είναι κίνηση αγανάκτησης. Γεννήθηκε αυθόρμητα μέσα από ένα μεγάλο παράπονο: πως γίνεται σε μια περίοδο σκοτεινή και μπερδεμένη, οι άνθρωποι να μην ενώνουμε δυνάμεις υπερασπιζόμενοι τις θεμελιώδεις αρχές ανθρωπισμού κι αλληλεγγύης; Πως γίνεται να εντοπίζουμε ότι υπάρχει πρόβλημα σε μια διαβρωμένη κοινωνία (ακόμη και διαβίωσης για κάποιους από μας) αλλά να μην οργανώνουμε μια μαζική απόπειρα εξάλειψης του;\nΗ «αγάπη ρε+» αποτελείται από ανθρώπους κατά κύριο λόγο του τραγουδιού, που έρχονται καθημερινά σε επαφή με δεκάδες συνανθρώπους τους, συναισθάνονται την αγωνία τους και επιμένουν να θεωρούν τον εαυτό τους ενεργό κομμάτι της κοινωνίας. Τα μέλη της «αγάπης» παρατηρούμε, ανησυχούμε και νιώθουμε υποχρέωση μας να υπερασπιστούμε τα αυτονόητα και να αγωνιστούμε με όποιο τρόπο μπορούμε για την υπεράσπιση των αξιών μας. Ο βασικός πυρήνας της «αγάπης» είναι αρχικά κλειστός μέχρι να οριοθετηθούν οι αρμοδιότητες, να ισχυροποιηθεί το σήμα της και να μπουν οι δράσεις της σε μια σειρά. Εννοείται πως η πρωτοβουλία είναι ανοιχτή σε οποιονδήποτε θέλει να συνεισφέρει και μάλιστα απώτερος στόχος είναι η συμμετοχή όσο το δυνατόν περισσότερων πολιτών. Σκοπός της είναι αφενός να κινητοποιήσει, να δώσει αφορμή για σκέψη και να ενώσει όσο περισσότερους ανθρώπους έχει τη δυνατότητα, κι αφετέρου να βοηθήσει έμπρακτα όσους από τους συνανθρώπους μας έχουν ανάγκη.\nΗ «αγάπη ρε+» αποστρέφεται τον αρνητισμό και τη βία. Οι διατυπώσεις μας είναι πάντα θετικές και οι δράσεις μας ειρηνικές. Κύριο όχημα είναι ο λόγος, η Τέχνη μας και η μικρή η μεγάλη επικοινωνιακή μας δύναμη, και απώτερος σκοπός μας οι γόνιμες αφορμές για προβληματισμό, σκέψη, συζήτηση αλλά και συμπαράσταση (οικονομική και ηθική), όπου χρειάζεται. Πιστεύουμε ακράδαντα πως αν φωτίσουμε τις σκοτεινές πτυχές της κοινωνίας μπορούμε όλοι να βρούμε το χαμένο νόημα των πραγμάτων.\nΗ «αγάπη ρε+» είναι ανεξάρτητη κίνηση, απελευθερωμένη από τη στήριξη πολιτικών παρατάξεων, ιδιωτών (παρά μόνο εθελοντών) ή κερδοσκοπικών οργανώσεων. Οι πολιτικές θέσεις και πεποιθήσεις του καθενός είναι προσωπικές και δεν εμπλέκονται στις κοινές αποφάσεις και δράσεις της ομάδας. Για την «αγάπη» στο επίκεντρο μπαίνει η ελευθερία του ανθρώπου, η αυτοδιάθεση κι η αξιοπρέπεια του. Αυτή είναι η βασική μας θέση κύριο μέλημα και μοναδική ιδεολογία μας. Περιττό να αναφέρουμε πώς όσοι συμμετέχουμε, το κάνουμε αφιλοκερδώς.\nΓια την ιστορία – και για όποιον δεν έχει τύχει να ακούσει για μας μέχρι τώρα – να πούμε πως η «αγάπη ρε+» αποτελείται από τους: Σπύρο Γραμμένο, Φοίβο Δεληβοριά, Στάθη Δρογώση, Γεράσιμο Ευαγγελάτο, Γιώργο Καραδήμο, Θέμη Καραμουρατίδη, Κωστή Μαραβέγια, Νατάσσα Μποφίλιου, Μανώλη Φάμελλο, Μαριέττα Φαφούτη και RadioSol. Συστήθηκε στο κοινό το Σάββατο 6 Ιουλίου 2013 στο Κατράκειο θέατρο της Νίκαιας, με μια συναυλία ενάντια στη μαζική θλίψη της εποχής. Ενώσαμε φωνές με τις χιλιάδες των φίλων που έσπευσαν να στηρίξουν την πρωτοβουλία μας κι έδωσαν ένα βροντερό παρόν, επιβεβαιώνοντας με τον καλύτερο τρόπο τη δυναμική της ενότητας. Τα έσοδα των εισιτηρίων δόθηκαν εξολοκλήρου στο «Ανοιχτό Σχολείο Μεταναστών Πειραιά», στην «Κλίμακα», στο «Κυριακάτικο Σχολείο Μεταναστών» και το Μητροπολιτικό Ιατρείο Ελληνικού», ενώ θέλουμε να πιστεύουμε πως το σύνθημα «αγάπη ρε» φτάνει σε όσο το δυνατόν περισσότερους παραλήπτες με την βοήθεια και των μέσων που κάλυψαν το γεγονός.\nΗ «Αγάπη ρε+», όμως, δεν προτίθεται να εξαντλήσει τις πρωτοβουλίες της στις συναυλίες και τις δηλώσεις συμπαράστασης, αλλά επιθυμεί να εξαπλώσει τις δράσεις της και σε άλλα πεδία, παρέχοντας αφορμές για συζήτηση πάνω σε θέματα που αφορούν το γενικότερο κοινωνικό σύνολο. Ύστερα από αρκετή σκέψη και αλλεπάλληλες συζητήσεις σχετικά με το επόμενο βήμα μας καταλήξαμε σε ένα θέμα, το οποίο θεωρούμε ιδιαίτερα ευαίσθητο κι επιτακτικής σημασίας: τα κέντρα κράτησης μεταναστών και προσφύγων.\nΈτσι, η «αγάπη ρε+» επιστρέφει με μια διπλή πρωτοβουλία ενάντια στις απάνθρωπες συνθήκες που αντιμετωπίζουν οι κρατούμενοι στα εν λόγω κέντρα. Νιώθουμε την ανάγκη να μοιραστούμε με τους συμπολίτες μας τους προβληματισμούς μας σχετικά με τούτη τη ζοφερή πραγματικότητα που συντελείται απροκάλυπτα με τη σιωπηρή συνενοχή όλων μας.\nΑρχικά, οργανώθηκε την Κυριακή 4 Μαίου ένας ραδιομαραθώνιος στον «Αθήνα 9.84» από τις 10 το πρωί ως τις 10 το βράδυ, με στόχο τη συγκέντρωση χρημάτων για παροχή βοήθειας σε κρατούμενους μετανάστες στα δυο πιο μεγάλα στρατόπεδα κράτησης στην Κόρινθο και στη Μυτιλήνη, καθώς και σε ενίσχυση του προγράμματος του ΚΕΘΕΑ ΕΝ ΔΡΑΣΕΙ, το οποίο έχει στήσει κοινότητες απεξάρτησης από τα ναρκωτικά σχεδόν σε όλες τις φυλακές της χώρας.\nΘέλουμε να πιστεύουμε πως ο ευαισθητοποιημένος κόσμος που συντάσσεται μαζί μας, θα σπεύσει και σήμερα να συμμετάσχει στην ανοιχτή συζήτηση που θα πραγματοποιηθεί, και να δηλώσει τη συμπαράστασή του στον προβληματισμό μας. Ελπίζουμε ότι θα καταφέρουμε να είμαστε όσο το δυνατόν περισσότεροι σε αυτήν την εκδήλωση. Η εποχή απαιτεί, περισσότερο από ποτέ, συλλογικότητα και κοινό βλέμμα.\nΜπορεί η «Αγάπη ρε+» να μη μετράει ούτε ένα χρόνο παρουσίας, τα μέλη της ωστόσο νιώθουμε ευτυχισμένοι που μέσα στον παραλογισμό της εποχής έχουμε βρει μια διέξοδο έκφρασης, δράσης κι αντίδρασης. Η ενότητα μάς κάνει αισιόδοξους και δυνατούς. Το πλοίο μας έχει σαλπάρει κι έχει χώρο για πάρα πολλούς επιβάτες. Όσο είμαστε πολλοί, οι επιτήδειοι τρομοκράτες της καθημερινότητάς μας έχουν κάθε λόγο να φοβούνται. Καλή επιβίβαση λοιπόν στο μεγάλο φωτεινό μας ταξίδι. Είμαστε πεπεισμένοι ότι μόνο με την αγάπη ο κόσμος πάει μπροστά.\n*Γεράσιμος Ευαγγελάτος, στιχουργός\nΑγάπη ΡΕ+Γεράσιμος Ευαγγελάτος


AUBERGE 32 (Ρόδος, Ελλάδα) - Κριτικές και σύγκριση τιμών - Tripadvisor\nΞενοδοχεία κοντά σε: Βιβλιοθήκη του Χαφίζ Αχμετ Αγά\nAuberge 32, Ρόδος - Κριτικές\nΝο 130 από 256 B&B για: Ρόδος\nTimokreontos 32, 85100 Ελλάδα\nΝο 130 από 256 B&B: Ρόδος\nΑν θέλετε το ιδανικό οικονομικό ξενοδοχείο (στυλ ξενώνα) στη Ρόδο, βρίσκεστε στο σωστό σημείο. Καλώς ήρθατε στο Auberge 32, ένα μέρος φτιαγμένο για ταξιδιώτες όπως εσείς.\nΣε πλεονεκτική θέση, κοντά σε αγαπημένα αξιοθέατα, π.χ. Βιβλιοθήκη του Χαφίζ Αχμετ Αγά (0,1 km) και Ανεμόμυλοι Μανδράκι (0,8 km), το Auberge 32 επιτρέπει στους ταξιδιώτες να ανακαλύψουν εύκολα πολλά δημοφιλή μέρη στη Ρόδο.\nΌσο βρίσκεστε εδώ, μπορείτε να δοκιμάσετε κάποια μπαρ-παμπ, όπως τα The Walk Inn, Boomerang Sports Pub και Sand Bar, που βρίσκονται κοντά στο Auberge 32.\nΘέλετε να γνωρίσετε καλύτερα την περιοχή; Ένα από τα διάσημα αξιοθέατα της Ρόδου (Παναγία Του Μπούργκου (0,8 km)) βρίσκεται σε κοντινή απόσταση από το ξενοδοχείο (στυλ ξενώνα).\nΤο Auberge 32 σας δίνει τη δυνατότητα να ανακαλύψετε ό,τι καλύτερο έχει να προσφέρει η Ρόδος, με μια ξέγνοιαστη και άνετη διαμονή.\nΟ/Η jacquelineg8368 έγραψε μια κριτική Ιουλ 2019\nNew Milton, Ηνωμένο Βασίλειο97 συνεισφορές9 χρήσιμες ψήφοι\nΉσυχη, καθαρή, άνετη και βολική τοποθεσία\nΠαρόλο που φτάσαμε τα μεσάνυχτα λόγω καθυστέρησης της πτήσης, λάβαμε ένα θερμό καλωσόρισμα από τον Stefano, ο οποίος μίλησε πολύ καλά αγγλικά και ήταν αποτελεσματικός στην αντιμετώπιση του προβλήματος και ενημέρωσε μας σχετικά με τις απαραίτητες πληροφορίες που απαιτούνται για τη διαμονή μας. Το Auberge 32 είναι αρκετά κοντά σε σημαντικά αξιοθέατα αλλά αρκετά μακριά για να διατηρήσει την ήρεμη ατμόσφαιρα. Το δωμάτιο ήταν καθαρό και άνετο και ήταν εξοπλισμένο με ντους, τοίχο, τηλεόραση, κλιματισμό, ψυγείο και είχε επαρκή σημεία ισχύος για τους φορτιστές της κάμερας και του τηλεφώνου μας. Το δωμάτιο καθαριζόταν καθημερινά και φαινόταν τόσο φρέσκο όσο ήταν την πρώτη μέρα. Μια όμορφη χειρονομία ενός δωρεάν μπουκάλι νερό την πρώτη μέρα παρέχεται. Το πρωινό που προσέφερε η Όλγα ήταν πολύ γενναιόδωρο. Αποτελούσε από τυρί και ζαμπόν φρυγανιά (συμβουλέψτε τον Stefano πριν από το πρωινό εάν είστε χορτοφάγος κ.α.), τα δημητριακά, το γιαούρτι με μέλι, το γαλλικό ψωμί με μαρμελάδα βερίκοκου και τον καφέ με μια μικρή τσαγιέρα γάλακτος. Μας είδε μέχρι το μεσημεριανό γεύμα. Λάβαμε το ίδιο πρωινό καθημερινά, όχι κριτική, αλλά μια μικρή αλλαγή (δηλαδή διαφορετική μαρμελάδα) θα μπορούσε να κάνει το πρωινό λιγότερο επαναλαμβανόμενο. Επιλέξαμε να βγάλουμε τους δίσκους μας επάνω στη βεράντα όπου απολάβαμε το θέαμα και τον ήχο του πύργου του ρολογιού - ένα πραγματικά ρομαντικό σκηνικό. Το Auberge 32 είναι ένα μικρό, οικείο ξενοδοχείο και μας ταιριάζει κάτω στο έδαφος. Έχουμε μια πιο προσωπική επαφή από τον ξενοδόχο, Stefano που είναι πρόθυμος να μοιραστεί τη γνώση της περιοχής. Εάν βρεθώ και πάλι στη Ρόδο, σίγουρα θα επιστρέψω στο Auberge 32 - πληρούσε όλες τις απαιτήσεις μας.…\nΣυμβουλή: The hotel is in a quiet location anyway and so peace and quiet is guaranteed\nΟ/Η Anna Tz. έγραψε μια κριτική Ιουν 2019\nΑθήνα, Ελλάδα81 συνεισφορές15 χρήσιμες ψήφοι\nπαρόλο που μείναμε μόνο μια νύχτα, ΑΓΑΠΗΘΗΚΑΝ τη θέση. Auberge 32 είναι αρκετά αν και στο Venter της παλιάς πόλης. Ο ιδιοκτήτης μας βοήθησε εξαιρετικά με αλλαγές της τελευταίας στιγμής και ήταν εκεί για να μας υποδεχτεί όταν φτάσαμε. Γευστικά δωμάτια και ωραίο περιβάλλον\nΥπάρχουν περισσότερα μέρη για να επιλέξετε: Ρόδος\nΣυχνές ερωτήσεις για το Auberge 32\nΠοια δημοφιλή αξιοθέατα είναι κοντά στο Auberge 32;\nΣτα κοντινά αξιοθέατα περιλαμβάνονται τα εξής: Το Κελλάρι των Ιππότων (0,5 χλμ.), Μεσαιωνική Πόλη (0,3 χλμ.) και Θαλασσινή Πύλη (0,5 χλμ.).\nΠοια εστιατόρια είναι κοντά στο Auberge 32;\nΜεταξύ των εστιατορίων σε βολική τοποθεσία είναι τα εξής: The Fruit Lab, Δρόμος Street Food και Paneri creative mediterranean cuisine.\nΥπάρχει κάποιο ιστορικό αξιοθέατο κοντά στο Auberge 32;\nΣε πολλούς ταξιδιώτες αρέσει να επισκέπτονται τα εξής: Οδός των Ιπποτών (0,3 χλμ.), Μανδρακι λιμανι (0,9 χλμ.) και Οχυρώσεις της Ρόδου (0,3 χλμ.).


Ανακοινώσεις - Δελτία Τύπου Archives - Page 98 of 99 - Δήμος Ιστιαίας - Αιδηψού\nΑρχική » Ανακοινώσεις - Δελτία Τύπου » Page 98\nΕΛΛΗΝΙΚΗ ΔΗΜΟΚΡΑΤΙΑ Ιστιαία 6/5/2016 ΝΟΜΟΣ ΕΥΒΟΙΑΣ ΔΗΜΟΣ ΙΣΤΙΑΙΑΣ - ΑΙΔΗΨΟΥ Αριθ.Πρωτ.4496 Ταχ. Δ/νση : Ιστιαία Τ.Κ. 34200 ΑΠΟΦΑΣΗ ΑΡ.222 Η Δήμαρχος Ιστιαίας Αιδηψού Έχοντας υπόψη: 1. Τις διατάξεις των άρθρων…\nΕΛΛΗΝΙΚΗ ΔΗΜΟΚΡΑΤΙΑ Ιστιαία 6/5/2016 ΝΟΜΟΣ ΕΥΒΟΙΑΣ ΔΗΜΟΣ ΙΣΤΙΑΙΑΣ - ΑΙΔΗΨΟΥ Αριθ.Πρωτ 4497 Ταχ. Δ/νση : Ιστιαία Τ.Κ. 34200 ΑΠΟΦΑΣΗ ΑΡ.223 Η Δήμαρχος Ιστιαίας Αιδηψού Έχοντας υπόψη: 1. Τις διατάξεις των…\nΕΛΛΗΝΙΚΗ ΔΗΜΟΚΡΑΤΙΑ Ιστιαία 6/5/2016 ΝΟΜΟΣ ΕΥΒΟΙΑΣ ΔΗΜΟΣ ΙΣΤΙΑΙΑΣ - ΑΙΔΗΨΟΥ Αριθ.Πρωτ.4494 Ταχ. Δ/νση : Ιστιαία Τ.Κ. 34200 ΑΠΟΦΑΣΗ ΑΡ.220 Η Δήμαρχος Ιστιαίας Αιδηψού Έχοντας υπόψη: 1. Τις διατάξεις των άρθρων…\nΑριθμ. Πρωτ.12898/24-8-15 ΓΡΑΦΕΙΟ: ΔΗΜΑΡΧΟΥ ΚΑΙ ΠΡΟΕΔΡΟΥ ΕΚΤΕΛΕΣΤΙΚΗΣ ΕΠΙΤΡΟΠΗΣ Π Ρ Ο Σ Κ Λ Η Σ Η ΠΡΟΣ: Τα μέλη της Εκτελεστικής Επιτροπής του Δήμου Ιστιαίας – Αιδηψού Σας προσκαλούμε…\nΣυνεδρίαση της Επιτροπής Τουριστικής Ανάπτυξης 6.4.2015\nΣας καλούμε σε τακτική συνεδρίαση της Επιτροπής Τουριστικής Ανάπτυξης Δήμου Ιστιαίας Αιδηψού, η οποία θα γίνει στην αίθουσα του Δημοτικού Συμβουλίου στο Δημαρχείο Ιστιαίας - Αιδηψού, στις 6 Απριλίου το…


ΣΔΟΕ "Μεγάλα ψάρια" - Νέα Κρήτη\nΣΔΟΕ "Μεγάλα ψάρια"\nΟύτε ένα, ούτε δύο, αλλά 150 φυσικά και νομικά πρόσωπα έχει βάλει στο στόχαστρό του το ΣΔΟΕ Κρήτης. Οι υποθέσεις κάποιων θα έχουν "δεθεί" μέχρι το τέλος του έτους. Όταν "δεθούν" όλες, το όφελος του Δημοσίου υπολογίζεται σε 80 με 100 εκατομμύρια ευρώ. Και μιλάμε μόνο για τις υποθέσεις που "τρέχουν", χωρίς να λαμβάνουμε υπόψη τις επώνυμες καταγγελίες που γίνονται καθημερινά και προστίθενται με την ένδειξη "άμεση προτεραιότητα" στο ηλεκτρονικό σύστημα του ΣΔΟΕ Κρήτης.\nΌπως λέει ο προϊστάμενος της υπηρεσίας κ. Στυλιανός Λαντζουράκης, από το ΣΔΟΕ έχει γίνει αίτημα για το άνοιγμα των τραπεζικών λογαριασμών 150 φυσικών και νομικών προσώπων στην Κρήτη. Ανάμεσά τους ονόματα λιγότερο ή περισσότερο γνωστά στην κοινωνία του νησιού: Γιατροί, δικηγόροι, πρόεδροι, αγρότες, δημόσιοι υπάλληλοι. Ο κ. Λαντζουράκης τονίζει ότι δεν πρόκειται για άτομα που έχουν κοινές ιδιότητες, αλλά που έχουν ένα άλλο κοινό στοιχείο: «Έχουν με τις πράξεις τους ή τις παραλείψεις τους ζημιώσει το Δημόσιο σε μεγάλο βαθμό. Το πετυχαίνουν αυτό με μεγάλης έκτασης φοροδιαφυγή ή και με παράνομη επιστροφή ΦΠΑ.\nΠαράνομη επιστροφή ΦΠΑ\nΗ παράνομη επιστροφή ΦΠΑ αφορά αγρότες, Κάποιοι από αυτούς, μάλιστα, ενώ εμφανίζονται να έχουν εισπράξει πολλές χιλιάδες ευρώ από παράνομες επιστροφές ΦΠΑ, οι λογαριασμοί τους είναι μηδενικοί. «Προκύπτει ότι έχουν φάει τα λεφτά, αφού δεν τους βρίσκουμε ούτε ακίνητη περιουσία στην οποία να τα έχουν επενδύσει», αναφέρει ο προϊστάμενος του ΣΔΟΕ Κρήτης και επισημαίνει: «Ο μέσος όρος των παράνομων επιστροφών ΦΠΑ ήταν για κάθε αγρότη 20 με 30 χιλιάδες ευρώ. Υπάρχουν, όμως, κάποιοι που εισέπραξαν πολύ μεγαλύτερα ποσά, έως και 240 χιλιάδες ευρώ. Ήταν, μάλιστα, μια περίπτωση που μου έχει μείνει: Αφορούσε σε 197 τόνους κολοκυθάκια που εμφανίστηκαν ότι πουλήθηκαν την ίδια μέρα και ώρα από τον ίδιο παραγωγό. Δεν έμπαιναν δηλαδή στον κόπο να κάνουν αυτά που έκαναν να μοιάζουν αληθοφανή. Γιατί 197 τόνοι κολοκυθάκια είναι μια τεράστια ποσότητα, που ούτε με τρένο δεν μπορείς να τη μεταφέρεις».\nΤο θέμα της παράνομης επιστροφής του ΦΠΑ δεν έχει κλείσει. Φέτος έχουν στείλει στο ΣΔΟΕ Κρήτης γύρω στα 240 άτομα που μέσα στο 2011 πήραν από επιστροφή ΦΠΑ 4,5 εκατομμύρια ευρώ, τα οποία θα ελεγχθούν κατά το προσεχές διάστημα, σύμφωνα με τον κ. Λαντζουράκη.\nΚαθημερινά τα στελέχη του ΣΔΟΕ δέχονται βροχή καταγγελιών. Σχεδόν πάντα οι καταγγελίες αυτές είναι αληθινές, σύμφωνα με τον κ. Λαντζουράκη. «Με το που έρχονται οι καταγγελίες σε εμάς, τις αξιολογούμε και τις χαρακτηρίζουμε με βαθμό προτεραιότητας», λέει ο επικεφαλής του ΣΔΟΕ. Σύμφωνα με τον ίδιο, ο βαθμός προτεραιότητας αποδίδεται ανάλογα με το προφίλ του καταγγελλόμενου, όπως αυτό σχηματίζεται από τα φορολογικά και δηλωμένα περιουσιακά στοιχεία.\n* Στις υποθέσεις πρώτης προτεραιότητας εντάσσονται εκείνες που δείχνουν ότι αφορούν μεγάλης έκτασης φοροδιαφυγή. Σε αυτές δίδεται άμεση προτεραιότητα ελέγχου. Ο έλεγχος γίνεται με συγκέντρωση φορολογικών στοιχείων και άνοιγμα τραπεζικών λογαριασμών.\n* Στις υποθέσεις μεσαίας προτεραιότητας συγκαταλέγονται επώνυμες, αλλά όχι επείγουσες καταγγελίες.\n* Στις υποθέσεις χαμηλής προτεραιότητας, εντάσσονται καταγγελίες όπως π.χ. μια καταγγελία για ένα περίπτερο που δεν έκοψε απόδειξη.\nΕρωτηθείς σχετικά με το είδος των καταγγελιών που λαμβάνει συχνότερα το ΣΔΟΕ, ο κ. Λαντζουράκης, ανέφερε: «Το 50% των περιπτώσεων είναι σοβαρές καταγγελίες άμεσης προτεραιότητας. Το 30% των καταγγελιών είναι μεσαίας και το 20% μικρής βαρύτητας».\nΟι έλεγχοι που γίνονται είναι σε αριθμό ανάλογο με τον αριθμό των επιχειρήσεων που υπάρχουν σε κάθε νομό. Δηλαδή περίπου το 50% των ελέγχων αφορά στο νομό Ηρακλείου, το 26% στο νομό Χανίων, ενώ ένα 12% με 13% των ελέγχων αφορά στους άλλους δύο νομούς της Κρήτης.\nΑξίζει να σημειωθεί πως μπορεί το ΣΔΟΕ αυτή την περίοδο να έχει ρίξει το βάρος του στους μεγάλους φοροφυγάδες της Κρήτης, αυτό όμως δε σημαίνει ότι και οι υπόλοιπες καταγγελίες πάνε στο βρόντο. Όπως λέει ο επικεφαλής του ΣΔΟΕ, «με το που λαμβάνουμε μια καταγγελία, ακόμα και αν δεν τη διερευνήσουμε αμέσως, σε καμία περίπτωση δεν τη βάζουμε στο αρχείο. Την καταχωρίζουμε στο ηλεκτρονικό μας σύστημα και παραμένει εκεί σε εκκρεμότητα, μέχρι να ελεγχθεί, όσο μικρή κι αν είναι».\nΟ κ. Λαντζουράκης πιστεύει ότι τα αποτελέσματα των ελέγχων του ΣΔΟΕ θα φαίνονταν πιο γρήγορα, ότι οι υποθέσεις θα έβγαιναν πιο εύκολα, αν υπήρχαν δύο βασικές προϋποθέσεις:\n* Η πρώτη είναι η ενίσχυση του ΣΔΟΕ Κρήτης με προσωπικό. Αυτή τη στιγμή υπάρχει υστέρηση.\n* Η δεύτερη είναι η καθυστέρηση εκ μέρους των τραπεζών να ανταποκριθούν στο αίτημα για αποστολή της κίνησης των λογαριασμών των πελατών τους. Υπάρχει μια μεγάλη καθυστέρηση σ' αυτό το σημείο, ίσως και λόγω φόρτου εργασίας, μια και τα σχετικά αιτήματα είναι χιλιάδες.\nΟ κ. Λαντζουράκης πιστεύει ότι μια λύση γι' αυτό το θέμα θα ήταν να μπορεί το ΣΔΟΕ να είναι on line με το σύστημα των τραπεζών, πράγμα για το οποίο γίνεται προσπάθεια.\nΤο... "μαύρο" πετρέλαιο\nΈνα μεγάλο κομμάτι της δραστηριότητας του ΣΔΟΕ Κρήτης αφορά στη λαθρεμπορία καυσίμων. Μόλις πρόσφατα βγήκε μια τέτοια υπόθεση. Ο πρωταγωνιστής της, ιδιοκτήτης πρατηρίου έξω από το Ηράκλειο, ανακάτευε το (αφορολόγητο) πετρέλαιο ναυτιλίας με το κανονικό (φορολογητέο) πετρέλαιο. Όπως λέει ο προϊστάμενος του ΣΔΟΕ Κρήτης, ορισμένα πλοία έχουν το δικαίωμα να κινούνται με αφορολόγητο πετρέλαιο. Αυτό είναι μαύρο, για να ξεχωρίζει. Τέτοιο, μαύρο (από κάθε άποψη) αφορολόγητο πετρέλαιο ναυτιλίας βρέθηκε στο προαναφερόμενο πρατήριο. Ήταν 7-8 τόνοι σε δύο βυτία, που εννοείται πως κατασχέθηκαν.\n«Ήταν μια περίπτωση που μου έχει μείνει: Αφορούσε σε 197 τόνους κολοκυθάκια που εμφανίστηκαν ότι πουλήθηκαν την ίδια μέρα και ώρα από τον ίδιο παραγωγό. Δεν έμπαιναν δηλαδή στον κόπο να κάνουν αυτά που έκαναν να μοιάζουν αληθοφανή. Γιατί 197 τόνοι κολοκυθάκια είναι μια τεράστια ποσότητα, που ούτε με τρένο δεν μπορείς να τη μεταφέρεις».


Επεισόδιο πραγματοποιήθηκε σήμερα τα ξημερώματα στο Αιγαίο. Τουρκικό εμπορικό πλοίο ακούμπησε την κανονιοφόρο ΑΡΜΑΤΩΛΟΣ στη θαλάσσια περιοχή νοτιοανατολικά της Λέσβου. Το συμβάν έγινε μέσα στα ελληνικά χωρικά ύδατα και παραβίασε το Διεθνή Κανονισμό Αποφυγής Σύγκρουσης στη Θάλασσα.\nΝα σημειώσουμε ότι την ώρα εκείνη η Κανονιοφόρος ΑΡΜΑΤΩΛΟΣ πραγματοποιούσε την προγραμματισμένη περιπολία της στο πλαίσιο συμμετοχής στη Συμμαχική επιχείρηση “AEGEAN ACTIVITY”, για την αντιμετώπιση των μεταναστευτικών ροών στο Αιγαίο Πέλαγος.\nΜετά το συμβάν το τουρκικό πλοίο ανέπτυξε ταχύτητα και απομακρύνθηκε στις τουρκικές ακτές.\nΓια το συμβάν έχουν ενημερωθεί οι αρμόδιες Νατοϊκές Αρχές.\nΤο Γενικό Επιτελείο Ναυτικού έστειλε την εξής ανακοίνωση:\nΗ κανονιοφόρος ΑΡΜΑΤΩΛΟΣ συνεχίζει κανονικά την αποστολή της.


Το παράξενο γλυπτό στη μνήμη της Αρλέτας\nΟ καλλιτέχνης που κρύβεται πίσω από τη δημιουργία του\nΤην Κυριακή έγιναν τα αποκαλυπτήρια ενός γλυπτού αφιερωμένου στην Αρλέτα, όπου τοποθετήθηκε στην παλιά της γειτονιά, στα Εξάρχεια. Η κατασκευή είναι πράγματι ιδιαίτερη, ενώ την υπογράφει ο Κυριάκος Ρόκος, ο οποίος είχε φιλοτεχνήσει και το αμφιλεγόμενο «μνημείο των πεσόντων της ΕΡΤ», ξεσηκώνοντας πλήθος αντιδράσεων.\nΤα έξοδα για το μνημείο προς τιμήν της μνήμης της Αρλέτα, ανέλαβε η στενή της φίλη Άννα Σταματοπούλου, ενώ τον χώρο παραχώρησε ο Δήμος Αθηναίων. Το γλυπτό τοποθετήθηκε ακριβώς απέναντι από το πατρικό της, όπου έχει ήδη μπει πλακέτα που αναγράφει ότι εκεί έζησε η Αρλέτα αλλά και ο Γιώργος Ιωάννου.\nΤο οικόπεδο της Δεληγιάννη 3, εκεί ακριβώς που χτίστηκε το σπίτι της Αρλέτας, ήταν η αυλή της ταβέρνας Μιχαλάκου που χρησιμοποιήθηκε για να αναπαραστήσει το κέντρο «Ο παράδεισος» της θρυλικής ταινίας του Μιχάλη Κακογιάννη. Η τραγουδοποιός γεννήθηκε στο Μεταξουργείο αλλά έζησε στα Εξάρχεια, τα οποία αγάπησε με πάθος. Στη συγκέντρωση τραγούδησε ο Χρήστος Θηβαίος συγκινώντας τους παρευρισκόμενους μαζί με τους οποίους ερμήνευσε τα «Ησυχα βράδια».\nΕλένη Πρίτσα\t26 Ιουλίου 2017


Μακαριστού Γέροντος Εφραίμ Φιλοθεϊτου\nΤίμιοι Πατέρες, ευσεβείς Χριστιανοί.\nΗ Αγία Ορθόδοξος και Τιμία Εκκλησία μας σήμερα, στο μέσον της Μεγάλης Τεσσαρακοστής, που διανύουμε, προβάλλει τον Τίμιο και Ζωοποιό Σταυρό προς προσκύνησιν, για να ενθυμηθούμε, πώς εμείς λυτρωθήκαμε, πως σωθήκαμε, πως εξαγορασθήκαμε με την θυσία του Υιού και Λόγου του Θεού επάνω σ΄ αυτό το ηγιασμένο Ξύλο. Εκεί επάνω, το χειρόγραφο των αμαρτιών μας εσχίσθει κι εμείς γίναμε ελεύθεροι από την κατάρα της αμαρτίας κι από τα δεσμά του Σατανά. Αυτό μας υπενθυμίζει η Εκκλησία μας με την γνωστή Κυριακή της Σταυροπροσκυνήσεως.\nΜέσα στον Σταυρό του Χριστού έχουμε μια ανακεφαλαίωση όλης της διδασκαλίας του Ευαγγελίου. Σταυρώθηκε ο Χριστός και ο Σταυρός Τον οδήγησε στην Ανάσταση. Χριστός χωρίς Σταυρό δεν εννοείται. Αν βγάλουμε τον Χριστό από τον Σταυρό, παύει να είναι Χριστός που σώζει. Κι αν βγάλουμε από την ζωή του Χριστιανού την εσταυρωμένη ζωή, πλέον έχουμε εκκοσμικευμένο Χριστιανισμό, αδύνατο να μας εξυψώσει ηθικά και πνευματικά σε σφαίρες πνευματικές και άγιες. Όποιος γνωρίσει καλά αυτό το νόημα, αυτό το μήνυμα, όποιος το πιστέψει και το ακολουθήσει, γίνεται αληθινός, γνήσιος μαθητής και δούλος του Χριστού. Ο Χριστός για μας είναι το υπόδειγμα το τέλειο, το οποίο καλούμεθα να αντιγράφουμε και να μιμούμεθα.\nΟ Σταυρός του Κυρίου μας μάς φανερώνει τρείς μεγάλες αλήθειες. Πρώτον ότι για να τακτοποιηθεί, για να αποσβεσθεί, το πολύ βάρος της αμαρτίας μας χρειάσθηκε να κατεβεί ένας Θεός σωματικά στη γη, να γίνει άνθρωπος και να σταυρωθεί. Χρειάσθηκε να χυθεί το αίμα του Χριστού επάνω στον Σταυρό, για να ξεπλυθεί ο ρύπος της αμαρτίας. Κι έτσι εμείς μπορέσαμε να βρούμε τον δόμο, που οδηγεί στην λύτρωση, στην σωτηρία, στην αλήθεια και στο φως.\nΔεύτερον φανερώνει την άπειρη φιλανθρωπία, ευσπλαχνία και αγάπη του Θεού, που άφησε τους ουρανούς και κατέβηκε στην γη, για να σωθούμε εμείς οι ένοχοι, οι αχάριστοι, οι αγνώμονες άνθρωποι. Τρίτον φανερώνει την μεγάλη αξία της ψυχής μας, της εικόνος του Θεού, την οποία εμείς είτε από άγνοια είτε από επιπολαιότητα, την εγκαταλείπουμε γυμνή από ευσέβεια και αρετή, κατατραυματισμένη, ενώ για το σώμα, που θα το αφήσουμε εδώ, τόσα κάνουμε, τόσο το φροντίζουμε!\nΗ ψυχή είναι το πάν, διότι από αυτήν ζει και το σώμα. Εμείς όμως δεν την προσέχουμε, δεν της προσφέρουμε τροφή καθαρή και αληθινή και αρρωσταίνουμε ψυχικά από την αμαρτία, δηλητηριάζουμε την ζωή μας, στερούμεθα την Χάρι του Θεού και μας βρίσκουν ένα σωρό δεινά, τα οποία είναι επίτοκα της από του Θεού απομακρύνσεως μας.\nΑν προσέξαμε το Ευαγγελικό ανάγνωσμα, ακούσαμε τους τρείς βασικούς όρους που προϋποθέτουν το να είναι κάποιος μαθητής του Χριστού. «Όστις θέλει οπίσω μου ελθείν, απαρνησάσθω εαυτόν και αράτω τον σταυρόν αυτού και ακολουθήτω μοι» ( Λουκ. Θ, 23) Δυστυχώς πάρα πολλοί χριστιανοί δεν ξέρουν τίποτα για το Ευαγγέλιο. Γι’ αυτό ακούμε μόνο τους αιρετικούς και τους χιλιαστές. Κατά τα άλλα είναι ορθόδοξοι. Κι αν τους πεις κάτι, σου προβάλλουν το: «Όστις θέλει…». Βλέπετε, ότι κι ακόμη και για την πρόταση αυτή δεν ξέρουν την σημασία της σωστά και ολοκληρωτικά.\nΤο «Όστις θέλει…» ισχύει γι’ αυτούς που σε μεγάλη ηλικία , προαιρετικά και εκούσια ασπάσθηκαν τον Χριστιανισμό. Εμείς, όμως που κατά την βάπτισή μας είπαμε «Αποτάσσομαι τον σατανάν και συντάσσομαι τω Χριστώ» , είμαστε συντεταγμένοι υπό την σημαία του Σταυρού και πλέον καλούμεθα να σηκώνουμε καθ΄ ημέραν τον Σταυρόν του Κυρίου. Και ο Σταυρός του Κυρίου είναι οι θλίψεις, που περνούμε με υπομονή, για να ευαρεστήσουμε σ΄ Αυτόν.\nΗ νηστεία μας είναι ένας σταυρός, η προσευχή μας είναι ένας εξαγιαστικός σταυρός, η καταπολέμησης των λογισμών είναι ένας σταυρός, η ελεημοσύνη μας είναι ένας σταυρός. Με την βοήθεια όμως του Εσταυρωμένου γίνεται ελαφρύς ο σταυρός. Και σιγά-σιγά γινόμεθα μεν κοινωνοί των παθημάτων του Χριστού στην παρούσα ζωή, αξιωνόμεθα δε να γίνουμε μέτοχοι και της Ουρανίου Του Δόξης.\nΤο Ευαγγέλιο όλη αυτήν την Εβδομάδα έχει μπροστά μας τον Εσταυρωμένο, για να μας θυμίζει ότι εσταυρωμένη πρέπει να είναι η ζωή του πιστού και ότι ο χριστιανός πρέπει να έχει το θέλημα του Χριστού σαν δικό του θέλημα. Και ό,τι δεν αρέσει στον Χριστό, να μη το ασπάζεται, να μη το ακολουθεί, από οπουδήποτε κι αν προέρχεται. Εμείς δυστυχώς αποβάλαμε τον Σταυρό του Χριστού από την ζωή μας και την κάναμε εύκολη, με αποτέλεσμα να αποκτούμε μεν άφθονα υλικά αγαθά, όχι όμως και την γαλήνη της συνειδήσεως, εφ’ όσον υπάρχει η παράβασης του νόμου του Θεού και η ενοχή.\nΟ Σταυρός του Χριστού για μας τους χριστιανούς είναι και σύμβολο αγάπης, γιατί επάνω στον Σταυρό μας έδειξε ο Χριστός την αγάπη, όταν προσευχήθηκε και είπε για τους σταυρωτάς Τους: «Αφες αυτοίς, ου γαρ οίδασι τι ποιούσι» ( Λουκ. Κγ, 34). Αυτός είναι ο Χριστός των Ορθοδόξων Χριστιανών.\nΑκόμη είναι και σύμβολο θυσίας. Ενώ εμείς είμασταν εχθροί του Χριστού, Εκείνος τόσο πολύ αγάπησε τον άνθρωπο, ώστε θυσιάσθηκε, έπαθε και σταυρώθηκε για μας, για να μην πάθουμε εμείς, για να μας προσφερθεί η λύτρωσης.\nΕίναι επίσης σύμβολο νίκης και θριάμβου, όπλον αήττητον κατά των δαιμόνων, των λογισμών και των παθών. Αρκεί να χρησιμοποιείται σωστά, με πίστη, με ταπείνωση, με αρετή. Και τότε: «Φρίττει και τρέμει μη φέρων καθοράν αυτού την δύναμιν» ο διάβολος και οι δυνάμεις του.\nΟ Τίμιος Σταυρός ασφαλίζει όχι μόνο εμάς τους πιστούς, αλλά και τους αλλόπιστους, κατά πρόνοιαν Θεού. Κάποιος Εβραίος βρέθηκε σε ένα ειδωλείο κι έμεινε εκεί να περάσει τη νύκτα. Επειδή σκέφθηκε ότι στον χώρο αυτό κατοικούσαν τα δαιμόνια και οι δαίμονες φοβούνται τον Σταυρό, σταύρωσε το προσκεφάλι του κι έπεσε να κοιμηθεί. Ήλθαν τα δαιμόνια και συζητούσαν μεταξύ τους τι κακά είχαν κάνει στον κόσμο. Μόλις είδαν τον Εβραίο να κοιμάται, σκέφθηκαν να τον πειράξουν. Έρχονταν κοντά να του κάνουν κακό, αλλά δεν μπορούσαν. Κι έλεγαν: «Είναι ακάθαρτο κουφάρι, αλλά είναι σφραγισμένο!» Ο Εβραίος που τους άκουσε, επειδή γνώρισε την δύναμη του Σταυρού, έγινε χριστιανός πιστός και κατόπιν μοναχός! Πόση δύναμη έχει ο Τίμιος Σταυρός!\nΑυτόν λοιπόν τον Σταυρό έχουμε πανίσχυρο όπλο εμείς οι πιστοί, όταν έχουμε αρετή. Αν δεν έχουμε, γινόμεθα υποκριταί, φαρισαίοι, εμπαίκται και δεν αποκομίζουμε τα ευεργετήματα, που απορρέουν από την Σταύρωση του Θεανθρώπου Σωτήρος Χριστού.\nΘα σας αναφέρω κάποια μικρά παραδείγματα, για να δούμε, αν εμείς έχουμε κάνει το καθήκον μας στην ζωή μας, ή αν τυχόν έχουμε κάνει συμβιβασμούς, που αποτελούν μικρές υποχωρήσεις και προδοσίες των Αποστολικών, των Ευαγγελικών και των Πατερικών αρχών της Εκκλησίας μας.\nΣτην Φιλανδία έγινε το εξής στις μέρες μας: Ένας καθηγητής της Ιστορίας έκανε μια διάλεξη ενώπιον πολλών επισήμων. Πριν αρχίσει, έκαμε με ευκρινέστατο τρόπο το σημείον του σταυρού. Όταν τελείωσε, ένας από τους ακροατάς του τον ερωτά:\n-Από τύπο ή από επίδειξη κάνατε τον σταυρό σας;\n-Εμείς οι ορθόδοξοι, όταν αρχίζουμε κάποια εργασία κι όταν είμαστε μαζί με άλλους, κι όταν τρώμε, κι’ όταν πίνουμε, κι όταν ταξιδεύουμε, κι όταν πάμε να κοιμηθούμε, σταυρώνουμε τα μέλη μας με το όργανο της λυτρώσεως, του αγιασμού και της σωτηρίας μας, τον Τίμιο Σταυρό. Το κάνουμε από καθήκον, γιατί μ’ αυτό ομολογούμε την πίστη μας και εκζητούμε το μέγα έλεος του Θεανθρώπου Χριστού. Σας πληροφορώ ότι και στην Νέα Υόρκη και στην Μόσχα και σ’ αυτά τα Τίρανα, αν έκανα την διάλεξη, θα έκανα το σημείον του Σταυρού.\nΚι εμείς ντρεπόμαστε να κάνουμε τον σταυρό μας όταν περνούμε από Εκκλησία ή στο τραπέζι ή και με τον τρόπο, που τον κάνουμε, εμπαίζουμε τον Σταυρό. Με τον τρόπο αυτό δείχνουμε πόσο ρηχή σχέση έχουμε με τα σύμβολα της πίστεώς μας.\nΣτην Χίο το 1821, όταν ο Τούρκος κυρίευσε το νησί-χρόνια μαύρα και δύσκολα-είκοσι χιλιάδες κάτοικοι του νησιού, οι περισσότεροι νέοι, βρίσκονται στο λιμάνι για σφαγή. Τους λένε:\n-Πατήστε τον Σταυρό και χαρίζεται η ζωή σας!\n-Ζήτω ο Σταυρός του Χριστού!\nΈκαναν τον σταυρό τους και εσφαγησαν όλοι. Αυτή είναι η πίστις των χριστιανών. Κι εμείς δεν έχουμε τον ηρωισμό, μεταξύ των χριστιανών, να πούμε, ποιοι είμαστε. Μπορεί αυτά να θεωρούνται τύποι, αλλά φανερώνουν την ουσία, όταν γίνονται με ευσέβεια και με προσοχή.\nΘα έλθουν τα χρόνια της αθεΐας και της ομολογίας και θα χρειασθεί να ομολογήσουμε τον Χριστό ενώπιον ανθρώπων και τυράννων και με μαρτύριο ακόμη. Επειδή δεν έχουμε προαίρεση, μπορεί ο Θεός να μας δώσει την δύναμη της ομολογίας και για μια στιγμή να γίνουμε μάρτυρες, να πάρουμε το στεφάνι και να εισέλθουμε στην Βασιλεία των Ουρανών.\nΗ Εκκλησία μας με αυτούς τους ευλογημένους ύμνους που έχει, μας είπε σήμερα πολλά. Εμείς θα μνημονεύσουμε ένα μόνο: «Σταυρέ πανσεβάσμιε, καθαγίασον ημών τα ψυχάς και τα σώματα τη δυνάμει σου» και «τη δυνάμει του Σταυρού σου σώσον ημάς Κύριε. Αμήν».


Mothersblog.gr - Οκτώ χρόνια μαζί στο ταξίδι της μητρότητας και συνεχίζουμε - Mothersblog.gr\nMothersblog.gr - Οκτώ χρόνια μαζί στο ταξίδι της μητρότητας και συνεχίζουμε\nΤο Mothersblog.gr, η αγαπημένη συνήθεια των μαμάδων, γιορτάζει σήμερα τα όγδοα γενέθλιά του. Μέσα σε όλα αυτά τα χρόνια, μας εμπιστευτήκατε, μας αγαπήσατε και μεγαλώσαμε παρέα.\nΑπό το 2012 μέχρι και σήμερα, σας κρατάμε συντροφιά με θέματα που αφορούν στην εγκυμοσύνη, τη μητρότητα και τον υπέροχο κόσμο των παιδιών. Καθημερινά, σας ενημερώνουμε για ό,τι αφορά τη σύγχρονη γυναίκα και μητέρα και με την πολύτιμη βοήθεια των ειδικών συνεργατών μας, δίνουμε απαντήσεις σε όλα σας τα ερωτήματα.\nΗ πλούσια θεματολογία μας, τα άρθρα από τους επιστημονικούς συνεργάτες μας και η δική μας εμπειρία σαν μαμάδες, είναι αυτά που καθορίζουν την ταυτότητά μας.\nΑπό την εγκυμοσύνη, το θηλασμό και τα πρώτα χρόνια της ζωής ενός παιδιού μέχρι την εφηβεία, το Mothersblog.gr είναι το σημείο αναφοράς για όλους τους σύγχρονους γονείς.\nΣτο site μας μπορείτε να βρείτε συμβουλές, πληροφορίες και απαντήσεις που θα σας βοηθήσουν στο ταξίδι της προετοιμασίας, ανάπτυξης, φροντίδας και ανατροφής των παιδιών. Επιπλέον, η μητέρα του σήμερα είναι η έμπνευσή μας και οι αληθινές ιστορίες μαμάδων κατέχουν μία ξεχωριστή θέση στη θεματολογία μας. Ιστορίες που κάνουν κάθε μητέρα να ταυτιστεί, να γελάσει, να κλάψει, να εκτονωθεί και το σημαντικότερο, να μάθει να αγαπάει τον εαυτό της για αυτό που είναι.\nΟι διακεκριμένοι συνεργάτες του Mothersblog.gr, πραγματικά ειδικοί στο αντικείμενό τους, απαντούν εμπεριστατωμένα σε όλα μας τα ερωτήματα. Οι πολύτιμες συμβουλές τους αφορούν σε θέματα γύρω από την ανάπτυξη, την ψυχολογία και την υγεία παιδιών και γονιών.\nΟι ειδικοί συνεργάτες μας είναι:\nΜενέλαος Λυγνός, Μαιευτήρας Χειρούργος Γυναικολόγος, Master of Science University College London, Διδάκτωρ Μαιευτικής Γυναικολογίας\n«Στην ομάδα του Mothersblog μπήκα πριν από «μόλις» 5 χρόνια. Όλον αυτόν τον καιρό είχα τη χαρά μέσα από την τακτική αρθρογραφία και τα videos μου, να έρθω σε επικοινωνία με τις πιστές αναγνώστριες του όμορφου αυτού ιστοτόπου και να εισπράξω την αγάπη τους.\nΑπό την πρώτη στιγμή οι άνθρωποι του Mothersblog με έκαναν να νιώσω ΠΡΑΓΜΑΤΙΚΟ μέλος της ομάδας. Μου δόθηκε η ευκαιρία να ενημερώσω διαδικτυακά με τρόπο εμπεριστατωμένο και – ελπίζω – κατανοητό ένα ευρύ κοινό για θέματα, που άπτονται τόσο της Γυναικολογίας και Μαιευτικής, όσο και της Υπογονιμότητας, αλλά και της Ιατρικής γενικότερα, του αντικειμένου μου δηλαδή, που τόσο αγαπώ…\nΓια την ευκαιρία αυτή δεν μπορώ παρά να εκφράσω την ευγνωμοσύνη μου στη δραστήρια συντακτική ομάδα του Mothersblog και να ευχηθώ στα μέλη της να συνεχίσουν να εργάζονται με την ίδια έμπνευση, ώστε το αποτέλεσμα της δουλειάς τους να είναι πάντοτε τόσο όμορφο!\nΧρόνια Πολλά Mothersblog! Ευχαριστώ για την υπέροχη συνεργασία! »\nΜαρίνα Μόσχα, Ψυχολόγος-Ψυχοθεραπεύτρια, μέλος της Ελληνικής Εταιρείας Αγωγής Ψυχικής και Σεξουαλικής Υγείας\n«Σαν χθες μου φαίνεται η μέρα που ξεκίνησε η συνεργασία με το Mothersblog. Και όμως πέρασαν κιόλας 7 χρόνια… Και μετά από άλλα 2 περίπου χρόνια ενώ βρισκόμουν στο αεροδρόμιο να πετάξω για Κύπρο, δέχτηκα άλλο ένα τηλεφώνημα από την γλυκύτατη Μαργαρίτα Νικολάου για το αν θέλω να έχω και άλλο ένα θεματάκι…\nΑπό τότε, γράφτηκαν πολλά, για μαμάδες, για μπαμπάδες, για παιδιά, εφήβους, γιαγιάδες, νονές και νονούς… ευχάριστα αλλά και πιο στενάχωρα θέματα. Γιατί αυτό είναι το mothersblog, ένα ηλεκτρονικό περιοδικό γραμμένο σε απλή αλλά με σεβασμό γλώσσα που αγγίζει τα καθημερινά προβλήματα. Πρωτοπόρο ακόμα και στα 3λεπτα βιντεάκια που ενημερώνουν έτσι απλά και γρήγορα…\nΧαίρομαι πάρα πολύ που ανήκω και εγώ σε αυτό το τόσο άμεσο, γλυκό και ζεστό ιντερνετικό blog των μαμάδων (μεταξύ μας, έχω ακούσει και αρκετούς μπαμπάδες να το διαβάζουν στα κρυφά…) Και πως θα μπορούσε να είναι αλλιώς άλλωστε; Όταν γνωρίσεις και τους ανθρώπους που δουλεύουν σε αυτό, αισθάνεσαι αυτή την ζεστή αγκαλιά... Και η ανταπόδοση έρχεται και με το παραπάνω από τα γράμματα αναγνωστριών και αναγνωστών που ζητούν μία συμβουλή, μία γνώμη λέγοντας τόσο όμορφα λόγια…\nΧρόνια πολλά αγαπημένο μαμαδοblog! Na εξελίσσεσαι, να μεγαλώνεις και να ωριμάζεις μέσα από τον ηλεκτρονικό σου λόγο και την τόσο πλούσια σύγχρονη και ανανεωμένη θεματολογία σου. Χρόνια πολλά και να συνεχίσεις να μας έχεις στην αγκαλιά σου! »\n«2014-2020… 6 χρόνια μιας υπέροχης συνεργασίας! 6 χρόνια σε μία φιλόξενη ομάδα! 6 χρόνια μιας ουσιαστικής επικοινωνίας με τόσες μητέρες! Η αγάπη που δέχομαι μέσα από τα πολλά μηνύματα αποτελεί το βασικό κίνητρο για να γίνομαι ακόμη καλύτερη και να στέκομαι πάντα δίπλα στους μικρούς μου φίλους! Σίγουρα όταν ξεκινούσα αυτή τη συνεργασία δεν φανταζόμουν πόσο σημαντικό και βοηθητικό μπορεί να είναι ένα άρθρο μου, για μία μητέρα στο σπίτι. Μέχρι που ήρθαν τα πρώτα μηνύματα, οι πρώτες απορίες και οι πρώτες αγωνίες…Και φυσικά μέσα από τα ολιγόλεπτα βίντεο έχω την ευκαιρία να δώσω χρήσιμες συμβουλές με ακόμη πιο φυσικό τρόπο, σκεπτόμενη πως απέναντί μου έχω κάθε φορά και μία μανούλα! Η συνεργασία μου με το Mothersblog δεν θα μπορούσε προφανώς να προχωρήσει εάν δεν έβρισκα στο πρόσωπο της Μαργαρίτας όχι απλώς μία συνεργάτη αλλά μία φίλη! Εύχομαι το Mothersblog να σβήνει κεράκια για πολλά πολλά χρόνια ακόμη! Κάθε κεράκι να είναι και μια νέα ιδέα για το πλούσιο περιεχόμενό του! Μακάρι να συνεχίζει να αποτελεί τον καλύτερο σύμβουλο, τον πιο σύγχρονο και ενημερωμένο, με ενδιαφέρουσα θεματολογία για κάθε μαμά! Χρόνια πολλά!»\nΕυσταθία Παπαδά, Διαιτολόγος-Διατροφολόγος, M.Sc., Ph.D. (Cand), Πτυχιούχος Χαροκοπείου Πανεπιστημίου & University College London (UCL), Υποψ. Διδάκτωρ Χαροκοπείου Πανεπιστημίου\n«Έχω τη χαρά να είμαι μέλος της ομάδας των ειδικών του Mothersblog από το 2013 με τη στήλη «Θέμα Διατροφής», μέσω της οποίας ενημερώνουμε το αναγνωστικό κοινό για θέματα διατροφής όλης της οικογένειας κάθε εβδομάδα. Το συναίσθημα του να επικοινωνώ την επιστήμη που τόσο αγαπώ στο ευρύ κοινό προάγοντας την υγεία και την ευεξία είναι μοναδικό. Λαμβάνω επίσης με ιδιαίτερη χαρά τις ερωτήσεις αναγνωστών που μου δίνουν αφορμή και έμπνευση για τα θέματα της στήλης.\nΟμολογώ ότι δεν κατάλαβα πώς πέρασαν κιόλας 7 ολόκληρα χρόνια άψογης συνεργασίας με όλη την ομάδα του Mothersblog! Θα ήθελα να ευχαριστήσω θερμά τη Δέσποινα Καμπούρη που μου εμπιστεύτηκε αυτή τη στήλη το 2013 με ενθουσιασμό. Δε θα μπορούσα επίσης να μην ευχαριστήσω την αγαπημένη μου Μαργαρίτα Νικολάου, Διευθύντρια του Mothersblog, που μου δίνει πάντα όμορφες ιδέες για τη θεματολογία της στήλης.\nΕύχομαι η ομάδα μας να συνεχίσει δυναμικά με πολλές επιτυχίες, και το Mothersblog να συνεχίσει να ενημερώνει τις μανούλες, και όχι μόνο, με το δικό του ξεχωριστό τρόπο!\nHappy Birthday Mothersblog! »\nΙωάννα Θεοδωρακοπούλου, PsyD, MSc, Συμβουλευτικός ψυχολόγος – ψυχοθεραπεύτρια / Σύμβουλος Υπογονιμότητας\n«Η αρθρογραφία θέλει χρόνο και σκέψη. Πόσο μάλλον όταν το άρθρο έχει αναγνώστες τους γονείς. Η υπογραφή φέρει ευθύνη και ένας από τους λόγους που κρατάει χρόνια η συνεργασία μας είναι αυτή η υπευθυνότητα που το mothersblog, έχει αναγνωρίσει ότι έχει εδώ και 8 χρόνια στη ζωή πολλών οικογενειών - όποιας μορφής -, κάθε μέρα και περισότερο. Ήμουν και παραμένω υποστηρικτής της αρθρογραφίας. Και χαίρομαι που μπορώ μέσα από τα θέματα που μου ζητούνται να τοποθετηθώ αλλά και τα μηνύματα που απαντώ, να βοηθάω κι εγώ τον πιο δυνατό κρίκο της κοινωνίας. Την οικογένεια.\nΕυχή μου το Mothersblog να γίνεται κάθε μέρα όλο και πιο ενημερωτικό, ψυχαγωγικό και επιμορφωτικό. Γιατί θα τολμήσω να πω ότι ένα blog είναι μια μορφή τέχνης. Και η τέχνη θέλει σεβασμό. Νομίζω ότι ο σεβασμός, σε ένα πολύ απαιτητικό αναγνωστικό κοινό, είναι το κλειδί της επιτυχούς και μακραίωνης πορείας του.\nΧρόνιa αγάπης….χρόνια δημιουργικά !»\nΧρύσα Παπακυργιάκη, Ψυχολόγος-Ψυχοθεραπεύτρια ενηλίκων & Εφήβων\nΤα απολαυστικά κείμενα των blogger μας\nΤη δική τους πινελιά, βάζουν και οι αγαπημένοι μας bloggers. Μέσα από τα κείμενά τους μοιράζονται μαζί μας εμπειρίες, σκέψεις και συμβουλές γύρω από τη μητρότητα και ό,τι περιλαμβάνει η καθημερινότητα ενός γονιού. Οι bloggers μας είναι:\n•\tΔέσποινα Καμπούρη - Despoina's little stories\n•\tΝίκος Συρίγος - Ο Αλή μπαμπάς και οι δυο κόρες\n•\tΚατερίνα Πατούλια - Mommy Fine\n•\tΚατερίνα Ευστρατιάδου - Μαμά προπονήσου!\n•\tFoivi Geller - Food Art by Foivi Geller\n•\tMamatsita - Mamatsita So far so food\n•\tΛάζαρος Καρανάσιος - Your Family Vet\nΣτο Mothersblog.gr μπορείτε να βρείτε ειδικά εργαλεία που διατίθενται εντελώς δωρεάν και εξυπηρετούν όλες τις ανάγκες μίας μητέρας, από τη σύλληψη μέχρι και την ανάπτυξη του παιδιού:\nΑπό την πρώτη εβδομάδα μέχρι και την 40η, μπορείτε να γνωρίζετε όλες τις αλλαγές που συμβαίνουν στο σώμα σας και στο έμβρυό σας.\nΌλα όσα συμβαίνουν στη μήτρα από τη γονιμοποίηση του ωαρίου μέχρι και τη στιγμή της γέννησής του.\nΗ ανάπτυξη του μωρού σας από τον 1ο μέχρι τον 12ο μήνα. Όλες οι αλλαγές που συμβαίνουν στο μωρό σας που σχετίζονται με την ανάπτυξή του (αισθήσεις, αντανακλαστικά, επικοινωνία).\nΥπολογισμός Σύλληψης και Ωορρηξίας\nΈνα σημαντικό εργαλείο που βοηθάει τη μέλλουσα μητέρα να υπολογίσει την εβδομάδα της σύλληψης ή της ωορρηξίας της.\nΑπαραίτητες εξετάσεις κατά τη διάρκεια της εγκυμοσύνης\nΣτην ενότητα αυτή οι μέλλουσες μητέρες ενημερώνονται για όλες οι εξετάσεις που χρειάζεται να υποβληθούν κατά τη διάρκεια της κύησης ανά τρίμηνο.\nH βαλίτσα για το μαιευτήριο\nΣε αυτό το εργαλείο η μέλλουσα μαμά μπορεί να βρει όλα όσα θα χρειαστεί να έχει μαζί της κατά την είσοδό της στο μαιευτήριο.\nΈνα εξίσου σημαντικό εργαλείο που μια μέλλουσα μαμά μπορεί να υπολογίσει την πιθανή ημερομηνία τοκετού καθώς και την ηλικία κύησης του εμβρύου\nΟ γυναικολόγος Μενέλαος Λυγνός, εξηγεί πώς μια μέλλουσα μαμά μπορεί να υπολογίσει με ακρίβεια σε ποιο μήνα βρίσκεται.\nΓιατί μας ξεχωρίσατε\nΚαθημερινά η παρέα μας μεγαλώνει και είμαστε πολύ χαρούμενοι που ολοένα και περισσότεροι γονείς μας εμπιστεύονται και μας προτιμούν. Τι μας έχει κάνει να ξεχωρίσουμε; Η προτεραιότητα που δίνουμε στη σύγχρονη μητέρα, τους προβληματισμούς της, τις ανάγκες της.\nΚάθε γυναίκα βιώνει τη μητρότητα διαφορετικά, το Mothersblog.gr όμως έχει κάνει τις Ελληνίδες γυναίκες-μητέρες να συνειδητοποιήσουν ότι όλα όσα τις ανησυχούν και τις προβληματίζουν, ανησυχούν και προβληματίζουν εκατομμύρια γυναίκες.\nΌλα αυτά τα χρόνια είμαστε συνοδοιπόροι στο υπέροχο ταξίδι της μητρότητας και με ακόμα μεγαλύτερη όρεξη και θέληση, έτσι θα συνεχίσουμε.\nΜε αφορμή τα σημερινά γενέθλιά μας λοιπόν, θέλαμε να πούμε σε όλους εσάς, ένα μεγάλο ευχαριστώ. Είστε η έμπνευσή μας και η κινητήριος δύναμη για να γινόμαστε καλύτεροι μέρα με τη μέρα.


ΡΙΖΟΣΠΑΣΤΙΚΗ ΠΑΡΕΜΒΑΣΗ ΣΥΝΤΑΞΙΟΥΧΩΝ ΑΕΡΟΜΕΤΑΦΟΡΩΝ: ΝΑ ΜΗΝ ΕΦΑΡΜΟΣΤΕΙ O ΝΕΟΣ ΑΝΤΙΑΣΦΑΛΙΣΤΙΚΟΣ ΝΟΜΟΣ ΛΕΗΛΑΣΙΑΣ ΤΩΝ ΣΥΝΤΑΞΕΩΝ\nΝΑ ΜΗΝ ΕΦΑΡΜΟΣΤΕΙ O ΝΕΟΣ ΑΝΤΙΑΣΦΑΛΙΣΤΙΚΟΣ ΝΟΜΟΣ ΛΕΗΛΑΣΙΑΣ ΤΩΝ ΣΥΝΤΑΞΕΩΝ\nΟΛΑ ΤΑ ΝΕΑ ΜΕΤΡΑ ΔΙΑΛΥΣΗΣ ΤΗΣ ΚΟΙΝΩΝΙΚΗΣ ΑΣΦΑΛΙΣΗΣ\nΗ κυβέρνηση ΣΥΡΙΖΑ – ΑΝΕΛ με το νέο μνημονιακό αντιασφαλιστικό νόμο, προωθεί μέτρα κατεδάφισης των συντάξεων και της κοινωνικής ασφάλισης αλλά και διάλυσης των ασφαλιστικών ταμείων. Συγκεκριμένα:\n2.Οριστικοποιείται το σπάσιμο της κύριας σύνταξης σε εθνική και αναλογική – ανταποδοτική. Με αυτό τον τρόπο προωθείται η μετατροπή του δημόσιου, καθολικού, αναδιανεμητικού χαρακτήρα της Κοινωνικής Ασφάλισης σε κεφαλαιοποιητικό – ατομικό.\nΑναρτήθηκε από ΣΥΝΤΑΞΙΟΥΧΟΣ ΑΕΡΟΜΕΤΑΦΟΡΩΝ στις 3:56 π.μ.\nΕλληνικό ώρα μηδέν\nΝΑ ΜΗΝ ΕΦΑΡΜΟΣΤΕΙ O ΝΕΟΣ ΑΝΤΙΑΣΦΑΛΙΣΤΙΚΟΣ ΝΟΜΟΣ ΛΕ...


ΜΠΙΤΖΙΜΠΑΡΔΙ (ΤΡΥΠΗΤΗ ) ΟΡΕΙΝΗΣ ΟΛΥΜΠΙΑΣ: Η ΑΠΑΓΟΡΕΥΣΗ ΤΟΥ ΕΛΛΗΝΙΚΟΥ ΠΝΕΥΜΑΤΟΣ ΑΠΟ ΤΟΥΣ ΒΥΖΑΝΤΙΝΟΥΣ!\nΗ ΑΠΑΓΟΡΕΥΣΗ ΤΟΥ ΕΛΛΗΝΙΚΟΥ ΠΝΕΥΜΑΤΟΣ ΑΠΟ ΤΟΥΣ ΒΥΖΑΝΤΙΝΟΥΣ!\nατά τους πρώτους αιώνες της εμφάνισης του χριστιανισμού ως νέα θρησκεία διωγμοί απίστευτοι λάμβαναν χώρα στην Ρωμαϊκή αυτοκρατορία εναντίον των χριστιανών με αποτέλεσμα το 313 μ.χ. ο Μέγας Κωνσταντίνος να θεσπίσει το Διάταγμα των Μεδιολάνων (όπου Μεδιόλανα το σημερινό Μιλάνο) το οποίο επέτρεπε την ανεξιθρησκεία και την νομιμοποίηση της Χριστιανικής Εκκλησίας. Με αυτή την κίνηση δεν έγινε ο Χριστιανισμός επίσημη θρησκεία του Κράτους, απλώς ο Κωνσταντίνος εγγυήθηκε την ανοχή του κράτους έναντι των χριστιανών, όμως οι διωγμοί σταμάτησαν μετά από 11 χρόνια που ο Κωνσταντίνος έγινε μονοκράτορας και έτσι στο μεταβατικό στάδιο, ο καθένας μπορούσε να πιστεύει είτε στη νέα θρησκεία, είτε στις παλαιότερες του δωδεκάθεου ή της Ανατολής.\nΜε το πέρασμα των χρόνων ο Χριστιανισμός ισχυροποιήθηκε και άρχισαν οι απαγορεύσεις σε ότι αφορούσε άλλα δόγματα με αποκορύφωμα την απαγόρευση της λατρείας του δωδεκάθεου από τον Θεοδόσιο με μια μικρή ανοχή λόγω της Ακαδημίας Αθηνών που συνέχιζε από την κλασική εποχή και αποτελούσε προπύργιο της Αρχαίας Ελληνικής θρησκείας σε συνδυασμό με την φιλοσοφία η οποία στηριζόταν στις παλιές διδαχές και καθόλου στις χριστιανικές αρχές. Ώσπου έφθασε η βασιλεία του Ιουστινιανού, του μεγάλου αυτού αυτοκράτορα που έπραξε τα βέλτιστα και τα χείριστα. Αποφάσισε λοιπόν να τελειώσει με τα κατάλοιπα της Αρχαίας Ελλάδας. Με την συνδρομή της ανερχόμενης χριστιανικής Εκκλησίας και κάτω από το πέπλο του θρησκευτικού φανατισμού, εκδίδει το 529 αυτοκρατορικό διάταγμα με το οποίο κλείνει την Ακαδημία Αθηνών, δημεύει υπέρ του Δημοσίου την περιουσία της και απαγορεύει την διδασκαλία της φιλοσοφίας σε όλη την επικράτεια. Αυτό ήταν το “κύκνειο άσμα” της Ακαδημίας, αυτού του παγκόσμιου λίκνου της φιλοσοφίας.\nΜε μια σειρά νόμων αποφάσισε καθετί Ελληνικό να περνάει στην παρανομία, και στον περίφημο Ιουστινιάνειο Κώδικα υπάρχουν φράσεις όπως “ελληνική πλάνη”, “νόσος της ελληνικής μανίας”, “ελληνική ψευδοδοξία”. Οι φράσεις αυτές δείχνουν ένα απίστευτο μίσος και προκατάληψη οτιδήποτε θύμιζε αρχαία Ελλάδα. Οι πολίτες της αυτοκρατορίας διατάζονται, εντός τριών μηνών, να βαπτιστούν διαφορετικά χάνουν τα πολιτικά τους δικαιώματα καθώς και το δικαίωμα να κληροδοτούν ή να κληρονομούν. Ο θάνατος αποτελούσε τιμωρία σε όποιον δεν συμμορφωνόταν και η Εκκλησία απέκλειε από τα συσσίτια τους μη χριστιανούς. Με αυτά και αυτά και βλέποντας το εχθρικό κλίμα που επικρατούσε πάνω από όλη την αυτοκρατορία, οι τελευταίοι επτά σοφοί πήραν των ομματιών τους και πήγαν στον βασιλιά της Περσίας Χοσρόη Α΄, ο οποίος ήταν λάτρης του αρχαίου Ελληνικού πνεύματος και δη πλατωνικός.\nΌμως θα ήταν άδικο να μην αναφερθούμε στην συμβολή του Ιουστινιανού, πιθανώς και άθελα του, στην διατήρηση της Ελληνικής γλώσσας καθιερώνοντας την ως επίσημη του κράτους. Μέσω των νόμων που θέσπισε και ονόμασε Νεαρές καθόρισε την Ελληνική γλώσσα ως επίσημη πολιτική και θρησκευτική γλώσσα του Βυζαντίου.\nΤα παραπάνω δείχνουν τον πνευματικό Μεσαίωνα στον οποίο περιήλθε ο Ελληνισμός και την καταστροφή συγγραμμάτων μέσα στη λαίλαπα του χριστιανικού φανατισμού και τον ρόλο της Εκκλησίας που δρούσε πάντα παρασκηνιακά και θα αποτελέσει και στο μέλλον (σχίσμα του 1054) την απαρχή για την πτώση της Βυζαντινής αυτοκρατορίας και την βύθιση του Ελληνισμού στο σκοτάδι και την αμορφωσιά του Οθωμανού κατακτητή.\nΑθάνατο Ελληνικό πνεύμα τι Συμπληγάδες έχεις περάσει!\nΑναρτήθηκε από ΜΠΙΤΖΙΜΠΑΡΔΑΙΟΣ στις 11:50 π.μ.\nΔΙΟΛΚΟΣ, ΕΝΑ ΜΟΝΑΔΙΚΟ ΕΠΙΤΕΥΓΜΑ ΤΗΣ ΑΡΧΑΙΑΣ ΕΛΛΑΔΑΣ!\nΔίολκος ήταν το πέρασμα, από τον κοριθιακό προς τον σαρωνικό και το αντίθετο, πλοίων δια μέσου ξηράς στην σημερινή περιοχή του Ισθμού τ...\nΗ ιστορία του τραγουδιού Παπαλάμπραινα!\nΔεν γνωρίζω, ακόμα τουλάχιστον, για τυχόν συγγένεια με τον δύσμοιρο Παπά-Λάμπρο, αλλά σαν επίθετο και μόνο μου προξένησε την περιέργεια να α...\nΗ Ηλειακή Μυθολογία θα μπορούσε να χωριστεί σε δύο άξονες.Ο ένας αφορά μύθους γύρω από την "γένεση" των Ηλέιων και της Ήλιδος....\nΞΕΝΙΤΙΑ ΚΑΙ ΝΟΣΤΑΛΓΙΑ ΤΗΣ ΠΑΤΡΙΔΑΣ!\nΗ ΑΠΑΓΟΡΕΥΣΗ ΤΟΥ ΕΛΛΗΝΙΚΟΥ ΠΝΕΥΜΑΤΟΣ ΑΠΟ ΤΟΥΣ ΒΥΖΑ...\nΑρχαία γιατρικά με ψωμί!\nΘΑ ΚΑΝΟΥΜΕ ΕΠΙΤΕΛΟΥΣ ΚΑΤΙ;\nΟ ΜΕΓΑΡΕΑΣ ΠΟΙΗΤΗΣ ΘΕΟΓΝΙΣ ΑΝΑΦΕΡΕΤΑΙ ΣΤΗΝ ΞΕΝΙΤΙΑ...\nΑΝΤΙΣΗΜΙΤΙΣΜΟΣ ΤΩΝ ΕΛΛΗΝΩΝ!\nΟ Φυλετικός Χάρτης της Αρχαίας Πελοποννήσου!


ΚΙΤΡΙΝΗ ΑΠΟΣΤΟΛΗ: Κίνηση αγάπης στον Άγιο Τίτο για σχολικά - Ειδήσεις - Νέα Κρήτη\nΕΛΤΑ: 30 χρόνια γράμματα στον Άγιο Βασίλη ΕΛΛΑΔΑ\nΤώρα διαβάζετε: ΚΙΤΡΙΝΗ ΑΠΟΣΤΟΛΗ: Κίνηση αγάπης στον Άγιο Τίτο για σχολικά\nΑνανέωση 13/09/2016, 20:55\nΚΙΤΡΙΝΗ ΑΠΟΣΤΟΛΗ: Κίνηση αγάπης στον Άγιο Τίτο για σχολικά\nΑκόμα και μία παλιά τσάντα σε κάποιο παιδί θα δώσει μεγάλη χαρά! "Κανένα παιδί χωρίς σχολικά", το σύνθημα της Κίτρινης Αποστολής\nΗ γιορτή άρχισε! Η διασκέδαση κορυφώνεται! Η εθελοντική ομάδα "ΚΙΤΡΙΝΗ ΑΠΟΣΤΟΛΗ" που δραστηριοποιείται μέσω facebook για τέταρτη συνεχόμενη χρονιά έχει βάλει στόχο όλα τα παιδιά να πάνε στο σχολείο με τσάντες και σχολικά .\nΓια τον λόγο αυτό οργανώνει διάφορες δράσεις μέχρι και την Παρασκευή 16 Σεπτεμβρίου, με τελικό στόχο τη συγκέντρωση σχολικών ειδών τα οποία και τις προσεχείς ημέρες θα διανεμηθούν σε οικογένειες που τα έχουν πραγματική ανάγκη και δυστυχώς είναι αρκετές στο Ηράκλειο.\nΜια εκ των δράσεων, έλαβε χώρα απόψε στην πλατεία του Αγίου Τίτου η οποία και γνώρισε μεγάλη επιτυχία και η αντάποκριση του κόσμου ήταν αρκετά συγκινητική.\nΜικροί μαθητές μαζί με τους γονείς τους αλλά και πολίτες όλων των ηλικιών έσπευσαν να συνεισφέρουν ακολουθώντας πιστά το σύνθημα της Κίτρινης Αποστολής «Μαζεύουμε σχολικά για τα παιδιά!!όλοι έχουμε δικαίωμα στη μάθηση! Πλατεία Αγίου Τίτου στο κέντρο του Ηρακλείου! Η προσφορά όλων μπορεί να αλλάξει τον κόσμο!\nΕιδικότερα σε ανάρτηση τους τα μέλη της "ΚΙΤΡΙΝΗΣ ΑΠΟΣΤΟΛΗΣ" στο facebook αναφέρουν για την αποψινή εκδήλωση :\n"Κανένα παιδί χωρίς σχολικα" σε όλα τα παιδιά αξίζει να είναι ευτυχισμένα, σε όλα τα παιδιά αξίζει μία θέση στη μάθηση, σε όλα τα παιδιά αξίζει να πάνε στο σχολείο με αξιοπρέπεια ! Στην πλατεία του Αγίου Τιτου με πολύ παιχνίδι, πολύ χορό, μαλλί της γριάς κ πολλές ακόμα εκπλήξεις από τις 6-9 το απόγευμα με μόνη είσοδο κάποιο σχολικό είδος! Ακόμα κ η παλιά σας τσάντα σε κάποιο παιδί θα δώσει μεγάλη χαρά!


Posted by witchofdaffodils at 2:20 μ.μ.\nΑνώνυμος Ιανουαρίου 12, 2009 2:45 μ.μ.\nwitchofdaffodils Ιανουαρίου 12, 2009 6:20 μ.μ.\nwitchofdaffodils Ιανουαρίου 13, 2009 9:54 π.μ.\nDimitra Andritsiou Ιανουαρίου 13, 2009 10:37 π.μ.\nΑνώνυμος Ιανουαρίου 13, 2009 10:54 π.μ.\nwitchofdaffodils Ιανουαρίου 13, 2009 3:39 μ.μ.\nwitchofdaffodils Ιανουαρίου 13, 2009 4:29 μ.μ.\nwitchofdaffodils Ιανουαρίου 14, 2009 10:06 π.μ.\nwitchofdaffodils Ιανουαρίου 14, 2009 11:16 π.μ.\nwitchofdaffodils Ιανουαρίου 14, 2009 11:47 π.μ.\nwitchofdaffodils Ιανουαρίου 14, 2009 1:58 μ.μ.\nwitchofdaffodils Ιανουαρίου 16, 2009 11:05 π.μ.\nΑνώνυμος Ιανουαρίου 16, 2009 7:50 μ.μ.\nΑνώνυμος Ιανουαρίου 18, 2009 7:23 μ.μ.\nsadigi Ιανουαρίου 18, 2009 9:37 μ.μ.\nwitchofdaffodils Ιανουαρίου 19, 2009 3:14 μ.μ.\nblackfairy Ιανουαρίου 21, 2009 12:10 μ.μ.\nwitchofdaffodils Ιανουαρίου 21, 2009 12:53 μ.μ.\nblackfairy Ιανουαρίου 21, 2009 1:32 μ.μ.\nwitchofdaffodils Ιανουαρίου 27, 2009 7:29 μ.μ.\nUnknown Φεβρουαρίου 26, 2014 6:51 μ.μ.


Διακοπές για την U13 – ΝΙΚΗ ΠΟΛΥΓΥΡΟΥ\nΔιακοπές για την U13\nΜε μια αποχαιρετιστήρια εκδήλωση ολοκληρώθηκαν οι υποχρεώσεις για τη σεζόν 2013-14, για τις ακαδημίες της Νίκης και συγκεκριμένα για το τμήμα που αφορά τα παιδιά κάτω των 13 ετών. Μετά από μια γεμάτη χρονιά με πολλές υποχρεώσεις και πολλά ταξίδια στη Θεσσαλονίκη για τους μικρούς αθλητές μας ήρθε ο καιρός για διακοπές και ανασυγκρότηση δυνάμεων, τόσο για τους ποδοσφαιριστές όσο και για τους γονείς που με τη βοήθεια του Δ.Σ. ανέλαβαν και έφεραν σε πέρας μια δύσκολη αποστολή και ένα πρωτοποριακό για τα δεδομένα του νομού εγχείρημα.\nΤο τμήμα μέσα σε λίγο «ποδοσφαιρικό» διάστημα κατάφερε τόσα πολλά σε αγωνιστικούς και όχι μόνο τομείς που ούτε ο πιο αισιόδοξος από τους φορείς της ομάδας θα μπορούσε να περιμένει στην αρχή της χρονιάς. Τα αποτελέσματα δικαιώνουν σε απόλυτο βαθμό τη δουλειά του κ. Λευτέρη Δημητριάδη και την απόφαση του Συλλόγου να παραδώσει τα κλειδιά της Ακαδημίας στον προπονητή. Πλέον με μεγαλύτερη αισιοδοξία από ποτέ όλοι στην οικογένεια της ομάδας περιμένουν τη νέα σεζόν για να δουν περαιτέρω εξέλιξη πάνω στις πολύ στέρεες βάσεις που έχουν μπει για την πράσινη ακαδημία.\nΣτο περιθώριο της εκδήλωσης, η οποία φιλοξενήθηκε στο εστιατόριο «Αχαίνιο» και η διοίκηση της ομάδας ευχαριστεί θερμά τη διεύθυνση του καταστήματος, βραβεύθηκαν οι καλύτερες επιδόσεις των αθλητών και απονεμήθηκαν αντίστοιχα διπλώματα.\n◂ Ζήτω το Ερασιτεχνικό ποδόσφαιρο!!\nΗ Νίκη του Πολυγύρου (ξανά)!!! ▸


Ο ψεύτης και ο κλέφτης εις σάρκα μίαν | Αργυράδες - Κέρκυρα\nΤετάρτη, Ιανουαρίου 16, 2019 Επικαιρότητα\nΗ πραγματικότητα είναι ότι έχουμε να κάνουμε με ψεύτες. Κοινούς ψεύτες οι οποίοι εξαπολύουν τα πιο χονδροειδή ψέματα, με το ύφος όχι της αθώας περιστεράς, αλλά με το ύφος του ψεύτη. Διότι θεωρούν ότι έχουν αποκτήσει το δικαίωμα να πολιτεύονται ως ψεύτες και να απαιτούν τα ψέματά τους να γίνονται πιστευτά!\nΣτην αρχή επιχείρησαν εν κρυπτώ να δημιουργήσουν μία ντε φάκτο παραχώρηση 2. 392 μνημείων και αρχαιολογικών χώρων στο Υπερταμείο. Δηλαδή να εκποιήσουν κανονικά τον μνημειακό και ιστορικό απόθεμα της χώρας.\nΣτη συνέχεια, και όταν αυτό άρχισε σταδιακά να αποκαλύπτεται προσπάθησαν να εμφανιστούν ως ότι «δεν ήξεραν, δεν γνώριζαν». Αλλά πολύ καλά ήξεραν και γνώριζαν.\nΌταν πια κατέπεσε η καλύπτρα της δήθεν άγνοιάς τους για το έγκλημα είπαν ότι ναι μεν τα μνημεία συμπεριλήφθηκαν στα υπό μεταβίβαση δημόσια ακίνητα, αλλά εντάχθηκαν για να εξαιρεθούν αργότερα, όχι για να μεταβιβαστούν.\nΑφού, λοιπόν, η Αρχαιολογική Υπηρεσία του Υπουργείου Πολιτισμού ταυτοποίησε ένα προ ένα τα προς παραχώρηση μνημεία τότε άρχισαν να παίζουν το κρυφτούλι με τη λίστα των μνημείων και να αρνούνται να τη δημοσιοποιήσουν.\nΩσπου ήρθε το κερασάκι στην τούρτα, δηλαδή το Υπερταμείο το οποίο διεκδικεί αυτά που «νόμιμα» θεωρεί ότι του ανήκουν. Δηλαδή, τα μνημεία και μαζί με τα μνημεία όλα 10.000 και πλέον ακίνητα του δημοσίου που του έχουν παραχωρηθεί. Αποφάσισε, δε, να τα διεκδικήσει με παρέμβαση ενώπιον του ΣτΕ ενόψει της συζήτησης της προσφυγής του Συλλόγου Ελλήνων Αρχαιολόγων και των δημάρχων Σπάρτης και Πατρέων κατά της μεταβίβασης των μνημείων. Αυτό σημαίνει ότι προτίθεται να έρθει στην ακροαματική διαδικασία για να υπερασπιστεί την Υπουργική Απόφαση Τσακαλώτου. Και κάπου εδώ αρχίζει η επόμενη πράξη.\nΤο Υπουργείο Οικονομικών, αν και σιωπά διαρρέει ότι το Υπερταμείο δεν παρεμβαίνει για να διεκδικήσει τα κεκτημένα του, αλλά για να ταχθεί «υπέρ της θέσης του Δημοσίου», δηλαδή υπέρ της νομιμότητας της διαδικασίας. Δηλαδή διαρρέει το εξής απλό «εμείς θα αντιστρέφουμε την πραγματικότητα και εσείς θα κάνετε πως μας πιστεύετε». Στο μεταξύ η λαλίστατη στα έδρανα της Βουλής κυβέρνηση δεν έχει τίποτα να πει για την παρέμβαση του Υπερταμείου.\nΚαι γιατί να πει άλλωστε και τι να πει; Τα προφανή; Να πει δηλαδή ότι από τη στιγμή που νομοθέτησε μαζί με τους εταίρους – αρπακτικά το Υπερταμείο νομοθέτησε την εκποίηση όλης της χώρας και γι’ αυτό το Ταμείο δικαιούται δια να ομιλεί και να διεκδικεί; Ας μην το πει καλύτερα.\nΝα πει ότι δεν γνώριζε τις κινήσεις του Υπερταμείου, άρα το Υπερταμείο λειτουργεί δικαιωματικά και νομίμως ως ο μεγάλος ιδιοκτήτης και ταυτόχρονα μεσίτης μιας χώρας που έχει μετατραπεί σε χώρο – οικόπεδο για πούλημα και γι’ αυτό μπορεί και δικαιούται να μη δίνει σε κανέναν λογαριασμό; Και αυτό ας μην το πει καλύτερα.\nΝα πει ότι ενώ η λίστα των υπό εξαίρεση μνημείων είναι εξαφανισμένη διακινούνται υπηρεσιακά έγγραφα που απεργάζονται την ιδιωτικοποίηση των μνημείων σαν αυτό που αποκάλυψε ο Πανελλήνια Ενωση Υπαλλήλων Φύλαξης Αρχαιοτήτων; Το εν λόγω έγγραφο, της Ειδικής Υπηρεσίας του Υπουργείου Οικονομίας & Ανάπτυξης (118009/ΕΥΚΕ 1865 / 6-11-2018 ),δεν επιδέχεται καμίας παρερμηνείας ή διπλής ανάγνωσης.\n«…σημαντικός αριθμός έργων που συγχρηματοδοτούνται από το επιχειρησιακό πρόγραμμα στον τομέα του πολιτισμού αφορούν σε έργα προστασίας, ανάδειξης , ανάπλασης και συντήρησης αρχαιολογικών χώρων και μνημείων. Όπως προκύπτει από τα στοιχεία …..σε πολλές περιπτώσεις τα έσοδα των χώρων αυτών καλύπτουν το κόστος λειτουργίας τους…Με βάση τα συγκεκριμένα στοιχεία διαφαίνεται ότι οι εν λογω δραστηριότητες πολιτισμού είναι οργανωμένες.»\n«…..Επιπλέον ένας σημαντικός παράγοντας που θα διαμορφώσει τον χαρακτήρα λειτουργίας των αρχαιολογικών χώρων, είναι η τυχόν μεταβίβαση ή παραχώρηση των χώρων αυτών στην Εταιρεία Διαχείρισης Ακινήτων Δημοσίου ΕΤΑΔ ή το ΤΑΙΠΕΔ , καθώς ενδέχεται να τροποποιηθούν τα δεδομένα λειτουργίας τους σε περίπτωση αποκρατικοποίησης …».\nΑς το ξαναπιάσουμε, λοιπόν, από την αρχή… Λένε ψέματα. Και λένε ψέματα διότι είναι οι ίδιοι που νομοθέτησαν το Υπερταμείο και του χάρισαν τη χώρα ως οικόπεδο για πούλημα μηδέ εξαιρουμένων των μνημείων. Αλλά, το πούλημα μπορεί να συντελεστεί με διάφορους τρόπους. Κανέναν επενδυτή δεν ενδιαφέρει η προοπτική να αναλάβει ως αποκλειστικός ιδιοκτήτης μουσεία, μνημεία και αρχαιολογικούς χώρους και μαζί να αναλάβει το τεράστιο κόστος της συντήρησής τους και της μισθοδοσίας. Αυτό που ενδιαφέρει είναι οι επενδυτές να έχουν λόγο στην εμπορευματική διαχείρισή τους, δηλαδή στο έσοδα. Και αυτό δεν είναι απόφαση ετούτης ή της άλλης κυβέρνησης, είναι στρατηγικός σχεδιασμός και κατεύθυνση της Ευρωπαικής Ενωσης. Σε αυτόν το σχεδιασμό στρατεύονται και αυτόν υλοποιούν.


DNA: Tι γνωρίζετε για αυτό; - Mothersblog.gr\n19 Σεπ 2019\tΥΓΕΙΑ\nΚαταρχάς, ο όρος DNA είναι ένα αγγλικό αρκτικόλεξο (ή ακρωνύμιο). Ο πλήρης επιστημονικός όρος είναι Deoxyribonucleic acid (Deoxyribo – Nucleic – Acid/ DNA), ο οποίος αποδίδεται ελληνιστί ως Δεοξυριβονουκλεϊκό οξύ.\nΠρόκειται για το μόριο, μέσω του οποίου οι περισσότεροι οργανισμοί, συμπεριλαμβανομένου και του ανθρώπου, κληροδοτούν τα χαρακτηριστικά τους στις επόμενες γενεές. Θα μπορούσε να πει κανείς, πως το DNA είναι το «κληρονομικό υλικό» μας και μέσα σε αυτό εντοπίζεται «εγγεγραμμένη» η «γενετική πληροφορία».\nΠού βρίσκεται το DNA;\nΤο DNA εντοπίζεται κατά κύριο λόγο στον πυρήνα του κυττάρου, ενώ μικρή ποσότητα DNA εντοπίζεται και στα μιτοχόνδρια.\nΠοια είναι η δομή του DNA;\nΤο DNA είναι ένα μόριο, το οποίο αποτελείται από «δομικές μονάδες», που ονομάζονται νουκλεοτίδια. Στην παρακάτω εικόνα έχουμε μία σχηματική απεικόνιση ενός νουκλεοτιδίου, το οποίο αποτελείται με τη σειρά του από 3 μόρια: ένα «κεντρικό» μόριο σακχάρου, που ονομάζεται Δεοξυριβόζη, το οποίο συνδέεται με ένα μόριο ονομαζόμενο «φωσφορική ομάδα» και ένα μόριο, που ονομάζεται «αζωτούχος βάση».\nΠρακτικά, ένα μόριο σακχάρου ενός νουκλεοτιδίου ενώνεται μέσω της φωσφορικής του ομάδας με το μόριο σακχάρου του επόμενου νουκλεοτιδίου κ.ο.κ.. Έτσι έχουμε το σχηματισμό ενός «σκελετού» από σάκχαρα και φωσφορικές ομάδες ενώ οι αζωτούχες βάσεις είναι ελεύθερες.\nΤο ολοκληρωμένο μόριο του DNA αποτελείται από δύο παράλληλες πολυνουκλεοτιδικές αλυσίδες, οι οποίες ενώνονται μέσω των ελεύθερων αζωτούχων βάσεών τους.\nΟι αζωτούχες βάσεις του DNA είναι τέσσερεις:\nΌπως φαίνεται και στην παρακάτω εικόνα το μόριο του DNA είναι κατά βάσιν μία «σκάλα», της οποίας ο σκελετός αποτελείται από τα σάκχαρα και τις φωσφορικές ομάδες των νουκλεοτιδίων και τα «σκαλοπάτια» από ζεύγη αζωτούχων βάσεων των δύο παράλληλων αλυσίδων.\nΗ «σκάλα» αυτή του μορίου του DNA στρέφεται κατά τον επιμήκη άξονά της δεξιόστροφα και έτσι έχουμε το χαρακτηριστικό σχήμα του DNA, που ονομάζεται διπλή έλικα.\nΜια μικρή «ιστορική» παρένθεση…\nΗ υπόθεση το DNA να είναι το γενετικό υλικό του ανθρώπου, διατυπώθηκε αρχικά από τον Avery το 1944. Οι Watson και Crick ήταν οι πρώτοι, που περιέγραψαν τη δομή του DNA το 1953, βασιζόμενοι σε στοιχεία, που είχαν προηγουμένως συλλέξει οι Wilkins και Franklin. Το 1962 απονεμήθηκε για το λόγο αυτό το βραβείο Nobel στους Watson, Crick και Wilkins (η Franklin είχε αποβιώσει το 1958).\nΠώς η γενετική πληροφορία βρίσκεται αποθηκευμένη στη δομή του DNA;\nΤο ανθρώπινο DNA αποτελείται από περίπου 3 δισεκατομμύρια νουκλεοτίδια, το καθένα εκ των οποίων έχει μία εκ των τεσσάρων αζωτούχων βάσεων (Αδενίνη, Θυμίνη, Κυτοσίνη ή Γουανίνη). Η γενετική πληροφορία βρίσκεται αποθηκευμένη στην αλληλουχία (στη σειρά δηλαδή) των αζωτούχων βάσεων πάνω στην αλυσίδα του DNA.\nΣυνεπώς, όπως η κάθε λέξη αποτελείται από κάποιο από τα 24 γράμματα του αλφαβήτου και το νόημά της εξαρτάται από τη σειρά των γραμμάτων σε αυτή, έτσι και η γενετική πληροφορία εξαρτάται από τη σειρά, των αζωτούχων βάσεων πάνω στην αλυσίδα του DNA. Με βάση τη γενετική πληροφορία καθορίζεται η λειτουργία του οργανισμού.\nΕδώ θα πρέπει να σημειώσουμε πως το 99% των βάσεων αυτών είναι οι ίδιες σε όλους τους ανθρώπους.\nDNA ΤΙ ΕΙΝΑΙ\nDNA ΠΟΥ ΒΡΙΣΚΕΤΑΙ


Εκλογές 2019: Δεν κατεβαίνουν οι ΑΝΕΛ - Εκλογές 2019 - Νέα Κρήτη\nΤώρα διαβάζετε: Εκλογές 2019: Δεν κατεβαίνουν οι ΑΝΕΛ\nΕκτός κούρσας θα βρίσκονται οι Ανεξάρτητοι Έλληνες\n«Θρίλερ» τέλος για τους Ανεξάρτητους Έλληνες, με το Εθνικό Συμβούλιο που συνεδρίασε υπό την προεδρία του Πάνου Καμμένου να ξεκαθαρίζει ότι το κόμμα δε θα κατέβει στις εθνικές εκλογές του Ιουλίου.\nΣύμφωνα με πληροφορίες του Open TV, το κόμμα θα μείνει εκτός εκλογικής κούρσας για αυτή την εκλογική αναμέτρηση. Μάλιστα ο Πάνος Καμμένος είπε πως: «Ο ελληνικός λαός ψήφισε. Αναγνωρίζω τη νίκη του Κυριάκου Μητσοτάκη και της ΝΔ και ελπίζω να επιφέρει την πολιτική αλλαγή».\nΝα σημειωθεί ότι το αποτέλεσμα των Ευρωεκλογών 2019 ήταν απογοητευτικό για το κόμμα των Ανεξαρτήτων Ελλήνων, κάτι που φαίνεται να έπαιξε καθοριστικό ρόλο για το μέλλον της παράταξης.\nΟι ΑΝΕΛ τις εκλογές του 2014 είχαν συγκεντρώσει ποσοστό 3,46%, ενώ στις κάλπες της 26ης Μαΐου μόλις 0,8%.\nΑναγνωρίζω τη νίκη του Κυριάκου Μητσοτάκη και του κόμματος της Νέας Δημοκρατίας στις Ευρωεκλογές και ειλικρινά ελπίζω ότι θα μπορέσει να επιφέρει την πολιτική αλλαγή που ψήφισε ο ελληνικός λαός.


Ένα σπάνιο χαμόγελο από φωτογραφία του 19ου αιώνα. Τι κρύβεται όμως από πίσω του; - Μικροπράγματα\nΈνα σπάνιο χαμόγελο από φωτογραφία του 19ου αιώνα. Τι κρύβεται όμως από πίσω του;\nΤο κορίτσι της φωτογραφίας ονομαζόταν O-o-dee\nΑπό Δημήτρης Καβατζικλής 30.06.20, 18:03 12.3k Views\nΤο κορίτσι της φωτογραφίας ονομαζόταν O-o-dee και ήταν μέλος της φυλής Kiowa από την επικράτεια της Οκλαχόμα. Η φωτογραφία τραβήχτηκε το 1894. Αλλά το χαμόγελο της είναι σαν μηχανή του χρόνου. Τι να κρύβεται όμως από πίσω του;\nΑρχικά, λέει το Open Culture, το ότι δεν έχουμε συνηθίσει να βλέπουμε ιθαγενείς της Αμερικής σε παλιές φωτογραφίες, ειδικά σε φωτογραφίες του 19ου αιώνα. Όταν εφευρέθηκε η φωτογραφία μια λήψη μπορούσε να διαρκέσει ως 45 λεπτά. Μόνο προς τα τέλη του 19ου αιώνα βελτιώθηκαν οι ταχύτητες, που σημαίνει ότι μπορούσαν να καταγραφούν αυθόρμητες στιγμές. Ωστόσο, το χαμόγελο δεν ήταν πάντα μέρος όλων των πολιτισμών. Θεωρούνταν ασυνήθιστο, ενώ οι ίδιες φωτογραφίες θεωρούνταν από πολλούς ιθαγενείς πολιτισμούς ως «πέρασμα στην αθανασία».\nΟι πρόεδροι της Αμερικής για παράδειγμα, δεν χαμογελούσαν ποτέ. Ο πρώτος που το έκανε ήταν ο Φράνκλιν Ν. Ρούσβελτ σε μια εποχή μεγάλης θλίψης και αβεβαιότητας, την εποχή της Μεγάλης Ύφεσης, που χαμογελούσε για να δώσει θάρρος στους πολίτες.\nΤο χαμόγελο φαίνεται σε μας απολύτως φυσικό, γι’ αυτό και είναι δύσκολο να πιστέψουμε ότι δεν ήταν πάντα μέρος της καθημερινής ζωής και της τέχνης.\nΓιατί λοιπόν το χαμόγελο δεν ήταν συνηθιζόταν στην τέχνη;\nΟ ιστορικός Κόλιν Τζόουνς έγραψε ένα ολόκληρο βιβλίο για αυτό, με τον τίτλο The Smile Revolution in Eighteenth Century Paris (Η Επανάσταση του Χαμόγελου στο Παρίσι του 18ου αιώνα), που ξεκινά με μια αυτοπροσωπογραφία της Élisabeth Vigée Le Brun του 1787. Σε αντίθεση με τα χαριτωμένα χαμόγελα όπως αυτό της Mona Lisa, ο πίνακας της Madame Le Brun περιείχε το πρώτο «ολόλευκο» χαμόγελο. Ο Τζόουνς λέει ότι προκάλεσε σκάνδαλο στην εποχή του. Τα μόνα πλατιά χαμόγελα που παρατηρήθηκαν στην αναγεννησιακή ζωγραφική ήταν από παιδιά, ή από τους τρελούς.\nΟ Τζόουνς πιστώνει την αλλαγή σε δύο παράγοντες. Την εμφάνιση της οδοντιατρικής τα (συμπεριλαμβανομένης και της εφεύρεσης της οδοντόβουρτσας) και την εμφάνιση μιας «λατρείας της ευαισθησίας και της ευγένειας», όπως φαίνεται και από τις ηρωίδες των μυθιστορημάτων του 18ου αιώνα.\nΜπορεί λοιπόν η O-o-dee και η Emma της Jane Austen να ήταν διαφορετικοί χαρακτήρες, αλλά έτσι είμαστε κι εμείς, πλάσματα της τεχνολογίας που χαμογελάμε στα iPhone μας καθώς τραβάμε άλλη μια selfie.\nΗ ιστορία της πρώτης «πειραγμένης» φωτογραφία όλων των εποχών (1840)


Έκθεση MWC 2013 - Intel dual-core Clover Trail+ - Gadgetfreak :: Not Just Tech\nΈκθεση MWC 2013 – Intel dual-core Clover Trail+\nΗ Intel και επισήμως ρίχνει έναν dual-core Atom επεξεργαστή που ανήκει στην τεχνολογία Clover Trail+…\nΗ νέα πλατφόρμα παρουσιάστηκε στο Mobile World Congress 2013 και υπόσχεται νέα προϊοντα, οικοσυστήματα και πλατφόρμες όπως και Android tablets.\nΗ εταιρία υπόσχεται μειωμένες καταναλώσεις και είναι για smartphones και Android tablets ενώ είναι το πρώτο της multimode-multiband LTE μοντέλο για το 2013.\nΗ Intel λέει πως στήνει έτσι νέα πλατφόρμα με smartphone reference σχεδιασμός ενώ μιλάμε για 32nm dual core Atom επεξεργαστές και τρία μοντέλα.\nΤι άλλο σε specs;\nΤρεις επεξεργαστές, οι Z2580, Z2560, και Z2520 με ταχύτητες έως και 2 GHz, 1.6 GHz και 1.2 GHz ενώ υποστηρίζει και Intel Hyper-Threading τεχνολογία με ενσωματωμένο Intel Graphics Media Accelerator πυρήνα γραφικών με ταχύτητα 533 MHz.\nΥπάρχει full 1080p hardware-accelerated βίντεο κωδικοποίηση και αποκωδικοποίηση που υποστηρίζεται με 30 καρέ/δευτ. ενώ η εταιρία μιλά για δύο κάμερες, υποστήριξη για primary αισθητήρα έως και 16 megapixels.\nΥποστηρίζει: panorama capture, 15 frame per second burst mode for eight megapixel photos, real-time facial detection and recognition, and mobile HDR image capture.\nΥποστηρίζεται δε και η τεχνολογία Intel Identity Protection Technology όπως και ανάλυση 1900 x 1200 για Android tablet σχέδια που θα έχουν και: Android 4.2, Intel Wireless Display Technology, HSPA+ σε 42Mbps και Intel XMM 6360 Slim modem.\nΗ Intel λέει πως θα έχει μηχανάκια από Lenovo, Asus, ZTE.\nΈκθεση MWC 2013 - Alcatel One Touch Idol X\nSony Handycam CX410VE - και οι μικρότερες αδερφές...\nH Valve ανακοινώνει το Steam Deck\nHTC Flyer: έχει δεχθεί ένα εκατομμύριο παραγγελίες ήδη…\nΜηχανάκια με 13.3” οθόνη και ανάλυση 2560×1600;\nΝexus Prime – το πρώτο με λειτουργικό Ice Cream Sandwich;


FOTIS FAMILY : 2011\nΠαρασκευή, 30 Δεκεμβρίου 2011, 19:13\nΠροθερμαίνετε τον φούρνο στους 180 βαθμούς. Τρυπάτε τα λουκάνικα με πιρούνι και τα ψήνετε 20 λεπτά ή ώσπου ψηθούν καλά. Τα αφήνετε στην άκρη, να κρυώσουν. Σε φαρδιά κατσαρόλα με καπάκι που εφαρμόζει καλά ανακατεύετε το κρασόξιδο με τη ζάχαρη. Ανακατεύετε σε χαμηλή θερμοκρασία, ώσπου να διαλυθεί η ζάχαρη.\nΡίχνετε μέσα το κρεμμύδι, σκεπάζετε και σιγοβράζετε για 2 λεπτά. Βγάζετε από τη φωτιά και αφήνετε να κρυώσουν.\nΤα σουρώνετε και κρατάτε ¼ (60 ml) από τον ζωμό που έβρασαν. Κόβετε τα λουκάνικα σε λεπτές ροδέλες και ανακατεύετε με τα σουρωμένα κρεμμύδια και τον δυόσμο.\n5 μεγάλα πικάντικα λουκάνικα\n½ φλιτζάνι τσαγιού 125 ml κόκκινο κρασόξιδο\n1 κουταλιά της σούπας δυόσμος σε κομματάκια\nΑναρτήθηκε από e-poros στις 9:35 π.μ. Δεν υπάρχουν σχόλια:\nΑπό τη Γαλλία στο πιάτο σας…!!κρέπες με σοκολάτα και κάστανα.\nΣυνταγή για κρέπες με σοκολάτα και κάστανα.\nΤου Βασίλη Λορεντζάτου\nΑντιγραφή από την http://www.e-kefalonia.net\nΥλικά για 10 κρέπεςΓια τις κρέπες2 μεγάλα αυγά\nΓύρισμα δίπλας στο τηγάνι\nΑναρτήθηκε από e-poros στις 10:46 π.μ. Δεν υπάρχουν σχόλια:\nΣΥΝΤΑΓΗ: Σοκολατένια κεκάκια σε 10 λεπτά\nΑν σας έρθει μια ξαφνική λιγούρα για γλυκό δοκιμάστε να φτιάξετε αυτό το ατομικό σοκολατένιο κέικ ...\nπου δε χρειάζεται καν ψήσιμο στο φούρνο, παρά μόνο λίγα λεπτά στον μικροκυμάτων. Απολαύστε το ζεστό με παγωτό βανίλια και αν θέλετε προσθέστε στη συνταγή δάκρυα σοκολάτας, ξηρούς καρπούς ή σιρόπι καραμέλας.\nΑναρτήθηκε από POROSNEWS στις 3:46 π.μ. Δεν υπάρχουν σχόλια:\nΖελέ πορτοκάλι με λουίζα:δροσερό και διαιτητικό!!\nτου Στέλιου Παρλιάρου\nΑπό το Στέλιο Παρλιάρο Προετοιμασία: 10΄, Αναμονή: 8 ώρες ή όλο το βράδυ\n125 γρ. Campari\n500 γρ. φυσικός χυμός από σαγκουίνι ή πορτοκάλι\n30 φύλλα ζελατίνης\nτα φύλλα από 1 κλαράκι φρέσκιας λουίζας, ψιλοκομμένα, ή 1 κουτ. γλυκού ξερή, θρυμματισμένη\nφέτες πορτοκαλιού για το σερβίρισμα\nΜαλακώνουμε τα φύλλα ζελατίνης σε ένα μπολ με κρύο νερό. Βράζουμε τη ζάχαρη με τη μισή ποσότητα χυμού (250 γρ.) σε μέτρια φωτιά, ώσπου να λιώσει η ζάχαρη και, όσο είναι ακόμη ζεστό το μείγμα, ρίχνουμε τα μαλακωμένα φύλλα ζελατίνης. Ανακατεύουμε και προσθέτουμε τον υπόλοιπο χυμό, το Campari και τη λουίζα.\nΜεταφέρουμε το μείγμα σε ατομικά φορμάκια ή σε ποτήρια (οπότε και δεν χρειάζονται ξεφορμάρισμα) και τα βάζουμε στο ψυγείο για 8 ώρες (κατά προτίμηση από το προηγούμενο βράδυ), ώσπου να στερεοποιηθεί το ζελέ.\nΓια να ξεφορμάρουμε, βυθίζουμε με προσοχή τα φορμάκια σε ένα μπολ με καυτό νερό για λίγα δευτερόλεπτα και τα ξεφορμάρουμε αμέσως σε πιατάκια.\nΔιακοσμούμε με τις φέτες πορτοκαλιού και σερβίρουμε.\nΑναρτήθηκε από POROSNEWS στις 6:11 π.μ. Δεν υπάρχουν σχόλια:\nΛΙΜΟΝΤΣΕΛΟ,Η ΠΑΡΑΔΟΣΙΑΚΗ ΣΥΝΤΑΓΗ\nΚατ' ευθείαν από την Ιταλία\nΤο άρωμα, το χρώμα, και η διαύγεια του θα σας ανταμείψουν...\n15 λεμόνια με χονδρή φλούδα\n2 μπουκάλια vodka (των 750ml)100% proof\nΠλένουμε πολύ καλά τα λεμόνια και ...\n...τα βουρτσίζουμε με ένα βουρτσάκι για να φύγει κάθε υπόλοιπο του κεριού που συνήθως τα αλείφουν. (Καλύτερα να χρησιμοποιήσουμε ακέρωτα λεμόνια εάν βρούμε). Σκουπίζουμε και στεγνώνουμε καλά τα λεμόνια με ένα μαλακό πανί.\nΜε τον αποφλοιωτή ή με ένα λεπτό μαχαιράκι αποφλοιώνουμε τα λεμόνια, προσέχοντας να μην υπάρχει κανένα ίχνος από το άσπρο μέρος της φλούδας (το άσπρο μέρος πικρίζει).\nΒάζουμε σε βάζο τη μία φιάλη vodka προσθέτουμε το φλοιό των λεμονιών, κλείνουμε το βάζο ερμητικά και το αποθηκεύουμε σε ένα ντουλάπι για 40 ημέρες. (Πρέπει να είναι σε σκοτεινό μέρος).\nΌταν περάσει αυτό το διάστημα,διαλύουμε τη ζάχαρη στο νερό, τα βράζουμε για 5 λεπτά και αφήνουμε να κρυώσει το σιρόπι. Το προσθέτουμε στο βάζο με το λιμοντσέλο μαζί με το άλλο μπουκάλι vodka, κλείνουμε πάλι ερμητικά και αποθηκεύουμε για ακόμη 40 ημέρες.\nΚατόπιν φιλτράρουμε πολύ καλά χρησιμοποιώντας χάρτινα φίλτρα του καφέ, και το βάζουμε σε φιάλες. Πέρνουμε ένα διαυγές ποτό που πίνεται καλύτερα παγωμένο.\nAΛΛΑ ΕΓΩ ΣΑΣ ΠΡΟΤΕΙΝΩ ΝΑ ΤΟ ΠΑΡΕΤΕ ΕΤΟΙΜΟ ΑΠΟ ΤΟ ΠΑΡΑΓΩΓΟ ΤΟΥ ΧΩΡΙΟΥ ΜΑΣ!! ΔΕΙΤΕ ΤΗΝ ΑΝΑΡΤΗΣΗ Ε Δ Ω\n75 γρ. φέτα τριμμένη\nΑΝΤΙΓΡΑΦΗ ΑΠΟ: Στραπατσάδα (Καγιανάς) http://www.sintagespareas.gr\nΑναρτήθηκε από e-poros στις 2:12 π.μ. Δεν υπάρχουν σχόλια:\nΚαλοκαιρινός μπακαλιάρος με κρασί\nΤο καλοκαίρι θέλει ουζάκι και ψαράκι μεζέ στην βεράντα -ακόμα καλύτερα αν είστε στο ...\nεξοχικό σας- μην σπαταλήσετε τον χρόνο σας για να κάνετε τον τέλειο μεζέ, χρειάζονται απλά υλικά και ένας φούρνος για να φτιάξετε ένα πολύ νόστιμο και απλό φαγητό.\n2 κιλά φρέσκο μπακαλιάρο\n1. Προθερμένετε τον φούρνο στους 180 βαθμούς. Πλένετε καλά τον μπακαλιάρο, τον πασπαλίζετε με αλάτι και πιπέρι και τον περιχύνετε με τον μαϊντανό\n2. Τον βάζετε σε ένα μικρό ταψάκι και βάζετε πάνω από τα κομμάτια το σκόρδο και το κρεμμύδι. Τα περιχύνετε με το ελαιόλαδο και το κρασί και τα βάζετε στον φούρνο. Τα ψήνετε καλά και από τις δύο πλευρές.\nΑναρτήθηκε από e-poros στις 2:01 π.μ. Δεν υπάρχουν σχόλια:\nΧωριάτικη σαλάτα στις Πλαγιές του Αίνου;\nΞέρετε ποιος ανακάλυψε την χωριάτικη σαλάτα;\nH χωριάτικη σαλάτα εμφανίστηκε ως συνέπεια της αύξησης του τουρισμού τις δεκαετίες του ’60 και ’70 . Είναι δημιούργημα των ταβερνιάρηδων της «πλάκας» που είχαν ταβέρνες στην Πλάκα. Ακούστε πως έγινε και θαυμάστε την δημιουργικότητα του ελληνικού δαιμονίου!\nΕπειδή οι αγορανομικές διατάξεις της εποχής κατέτασσαν τις αγγουρο-ντοματο-κρεμμυδο-πιπερο- σαλάτες στα είδη διατίμησης, βρήκαν οι πονηροί ταβερνιάρηδες, το κόλπο να προσθέτουν ένα κομμάτι τυρί φέτα από πάνω , καπάκι, για να «φύγουν» από την διατίμηση και να χρεώνουν την σαλάτα στους τουρίστες όσο ήθελαν!\nΧωρίς να κατάγεται λοιπόν από συγκεκριμένο χωριό η «χωριάτικη» σαλάτα , συνδύασε τυχαία με έναν εκπληκτικό τρόπο τα καλοκαιρινά λαχανικά, με το λαδάκι, τη φετούλα και τη ρίγανη και έβαλε όλη την Ελλάδα σε ένα πιάτο. Η «χωριάτικη σαλάτα» αγαπήθηκε αμέσως και πέρασε από τις ταβέρνες της «πλάκας» σε όλα τα ελληνικά νοικοκυριά!\nΧαιρετήστε σήμερα την πρώτη μέρα του καλοκαιριού με μια δροσερή χωριάτικη γεμάτη χρώματα:\nΣε ένα μεγάλο διαφανές μπωλ βάζουμε κόκκινη ντοματούλα, πράσινο αγγουράκι, λευκό κρεμμυδάκι, κίτρινη πιπεριά, μαύρες ελίτσες. Κουκουλώστε την με μια γενναία μερίδα κεφαλλονίτικη φέτα! Αγιάστε την με το λαδάκι, σκορπίστε πιπεράκι, αλατάκι .\nΤο καλύτερο συνοδευτικό για την χωριάτικη μας είναι ένα ποτήρι δροσερό (στους 10-12ο) λευκό κρασάκι. Θα σας προτείνω την ετικέτα του Συνεταιρισμού Ρομπόλας "Πλαγιές του Αίνου"\nΕίναι ένα καθαρό ανοιχτό κρασί με αχυρένιο χρώμα. Στο στόμα αφήνει γεύσεις λευκών λουλουδιών, εσπεριδοειδών και βοτάνων. Όπως διαβάζουμε στην ιστοσελίδα του συνεταιρισμού -που από σήμερα ταξιδεύει μαζί μας στην μεγάλη αγορά του internet- είναι μείγμα ποικιλιών Ρομπόλας, Τσαούσι, Βοστιλίδι και Μοθωνιό. Δεν θέλω να μας παρεξηγήσουν οι άνδρες αναγνώστες αλλά οι "Πλαγιές του Αίνου" είναι ένα εξαιρετικό κρασί για τα γυναικεία γούστα. και τιε γυναικοπαρέες. Φινετσάτο, ελαφρύ και πολλά υποσχόμενο..\nTo σχόλιο για την χωριάτικη σαλάτα γράφηκε με πληροφορίες απο τον ΓΑΣΤΡΟΝΟΜΟ\nΑναρτήθηκε από ΕΛΕΝΗ στις 3:58 π.μ. Δεν υπάρχουν σχόλια:\nΖεσταίνουμε στην κατσαρόλα το ελαιόλαδο και σοτάρουμε το κρέας. Μετά ρίχνουμε νερό να καλύψει το κρέας, καπακώνουμε την κατσαρόλα και όταν φτάσει σε σημείο βρασμού χαμηλώνουμε τη φωτιά (το μάτι 1μιση ή 2, ανάλογα την κουζίνα). Αφήνουμε να μαγειρευτεί για περίπου 1 ώρα και μετά ρίχνουμε τον άνηθο και τα κρεμμυδάκια ψιλοκομμένα, το μαρούλι σε χοντρά κομμάτια και αλατοπιπερώνουμε. Σε περίπου 20-25 λεπτά αυγοκόβουμε. Χτυπάμε τα ασπράδια σχεδόν σε μαρέγκα σε ένα μπολ ή βαθύ πιάτο, ρίχνουμε μετά τους κρόκους και το χυμό λεμονιού κι ανακατεύουμε. Βγάζουμε την κατσαρόλα από τη φωτιά και χύνουμε σιγά σιγά στο μπολ με το αυγολέμονο 2 κουτάλες με ζουμί από την κατσαρόλα. Χύνουμε μετά το αυγολέμονο με το ζουμί στην κατσαρόλα και ανακατεύουμε.\nΑν και τρώγεται και σκέτο αυτό το φαί εμένα μου αρέσει να το συνοδεύω με πατάτες τηγανητές. Ενδιαφέρουσα παραλλαγή είναι με σπανάκι αντί για μαρούλι.\nΑναρτήθηκε από ΕΛΕΝΗ στις 5:05 π.μ. Δεν υπάρχουν σχόλια:\nΑπό τη Γαλλία στο πιάτο σας…!!κρέπες με σοκολάτα κ...\nΧωριάτικη σαλάτα στις Πλαγιές του Αίνου; ...


Ρέθυμνο: Αρχιερατικό μνημόσυνο αιδοίμου Μητροπολίτου κυρού Ανθίμου - ΒΗΜΑ ΟΡΘΟΔΟΞΙΑΣ\nΡέθυμνο: Αρχιερατικό μνημόσυνο αιδοίμου Μητροπολίτου κυρού Ανθίμου\n24/08/2021 | 14:46\nΕνημερώθηκε: 24/08/2021 17:09:58\nΙ.Μ. ΡΕΘΥΜΝΗΣ: Την Κυριακή 22 Αυγούστου 2021, στην Ιερά Μονή Τιμίου Προδρόμου Ατάλης-Μπαλή, τελέστηκε το ενδεκαετές Ιερό Μνημόσυνο υπέρ αναπαύσεως της ψυχής του αοιδίμου Μητροπολίτου Ρεθύμνης και Αυλοποτάμου κυρού Ανθίμου.\nΚατά τη Θεία Λειτουργία συλλειτούργησαν ο Σεβ. Μητροπολίτης Ρεθύμνης και Αυλοποτάμου κ. Ευγένιος, ο Σεβ. Μητροπολίτης Πέτρας και Χερρονήσου κ. Γεράσιμος και ο Θεοφιλ. Επίσκοπος Βαβυλώνος κ. Θεόδωρος, Ιεράρχης του Πατριαρχείου Αλεξανδρείας.\nΟ Σεβ. Μητροπολίτης Ρεθύμνης και Αυλοποτάμου κ. Ευγένιος ευχαρίστησε τους Αρχιερείς που με τη συμμετοχή τους τίμησαν τη μνήμη του μακαριστού προκατόχου του και προσευχήθηκαν για την ανάπαυση της ψυχής του.\nΜετά τη Θεία Λειτουργία και το Ιερό Μνημόσυνο, ο Ηγούμενος της Ιεράς Μονής Τιμίου Προδρόμου Ατάλης-Μπαλή, Πανοσιολ. Αρχιμανδρίτης Παρθένιος Καλυβιανάκης, ξενάγησε τους Ιεράρχες στους δύο εκθεσιακούς χώρους της Μονής: το Κειμηλιαρχείο και το Μουσείου του Μητροπολίτου Ανθίμου.\nΕτικέτες: Ιερά Μητρόπολη Ρεθύμνης και ΑυλοποτάμουΜΗΤΡΟΠΟΛΗ ΡΕΘΥΜΝΗΣΜΗΤΡΟΠΟΛΙΤΗΣ ΡΕΘΥΜΝΗΣΜητροπολίτης Ρεθύμνης Ευγένιοςμνημόσυνο\nΣτην Παναγία Φανερωμένη Νέας Αρτάκης ο Χαλκίδος Χρυσόστομος\nΜάνης Χρυσόστομος: «Χρειαζόμαστε Ισαποστόλους»\nΙ.Μ. ΛΑΡΙΣΗΣ: Αγιασμό τέλεσε στα γραφεία της Διεύθυνσης Πρωτοβάθμιας Εκπαίδευσης Λάρισας ο Σεβασμιώτατος Μητροπολίτης Λαρίσης και Τυρνάβου κ. Ιερώνυμος, στο...


Η Δευτέρα Παρουσία - Αναστημένοι που ανεβαίνουν στον ουρανό (λεπτομέρεια), Μιχαήλ Άγγελος Μπουοναρότι, πινακας ζωγραφικης για σαλονι\nΗ Δευτέρα Παρουσία - Αναστημένοι που ανεβαίνουν στον ουρανό (λεπτομέρεια), Μιχαήλ Άγγελος Μπουοναρότι\nΚωδικός προϊόντος: ΚΩΔ.4329\nΓνωρίζετε ότι με παραγγελίες από 80 ευρω έχετε δωρεάν έξοδα αποστολής σε ΟΛΗ την Ελλάδα; Οικονομικές λύσεις σε πίνακες ζωγραφικής με την κορυφαία ποιότητα της αγοράς. Κλασσικα εργα τεχνης. Έλληνες και ξένοι καλλιτέχνες στο γραφείο σας. Θέματα ζωγραφικής για το σαλόνι σας.\nΗ σκηνή απεικονίζει τους νεκρούς που μνημονεύονται στο βιβλίο των δικαίων να ωθούνται προς τα πάνω από μια μυστηριώδη δύναμη. Η κίνηση τους φαίνεται να παράγεται ανεξάρτητα από τη θεϊκή θέληση. Οι αναστημένοι βοηθούνται μεταξύ τους για να σηκωθούν ή πιάνονται από τα σύννεφα. Πολλοί έχουν ακόμα τα μάτια κλειστά σαν τυφλωμένοι, άλλοι έλκονται προς τα πάνω από άλλους μακάριους που βρίσκονται ήδη στην ανώτερη ζώνη και άλλου ωθούνται ίσως από την εικόνα αγαπημένων προσώπων τους που έχουν πεθάνει πριν από αυτούς. Η αναστημένη ανθρωπότητα φαίνεται να μην πιστεύει και η ίδια τη σωτηρία της ή να μην την έχει συνειδητοποιήσει ακόμα πλήρως. Στη λεπτομέρεια αυτή, σε αντίθεση με τη σκηνή που τοποθετείται συμμετρικά δεξιά και όπου εικονίζεται η μάχη των αγγέλων με τους κολασμένους, ο Μιχαήλ Άγγελος δίνει στα σώματα όψη πιο ανάγλυφη χωρίς να αφαιρεί τίποτε από τον τονισμό των μυών, που χαρακτηρίζει όλες τις μορφές της Δευτέρας Παρουσίας. Η όλη σύνθεση μοιάζει με κυκλικό χορό που ελίσσεται προς τα πάνω και χάνεται στο γαλάζιο ουρανό. Η γύμνια των σωμάτων σε πρώτο πλάνο καλύφθηκε με υφασμάτινα καλύμματα.


ΦΟΡΑ ΠΑΡΤΙΔΑ: Ο Βαρουφάκης αποθεώνει τους Γερμανούς: Είναι οι καλύτεροι Ευρωπαίοι. Η Μέρκελ, η πιο έξυπνη πολιτικός, ο Σόιμπλε ριζωμένος φεντεραλιστής\nΓια την υπόθεση της αποπληρωμής του ελληνικού χρέους ή διαγραφής μέρους του δήλωσε: «Υπάρχουν όλοι οι τρόποι και οι όροι για να το περιγράψει κανείς αυτό και η ελληνική και η γερμανική γλώσσα είναι πλούσιες. Ωστόσο, το ζητούμενο είναι ότι το ελληνικό χρέος δεν μπορεί να αποπληρωθεί σύντομα. Το 2010 είχαμε έναν ακόμα όρο για την περικοπή του χρέους.\nΕκείνη την εποχή η Ελλάδα είχε πάει σε πτώχευση, αλλά η Ευρώπη υποκρίθηκε πως κάτι τέτοιο δεν συνέβη. Οι Έλληνες φορολογούμενοι επωμίστηκαν το βάρος των ζημιών των τραπεζών, ως αποτέλεσμα της περικοπής του χρέους. Αυτό ήταν κυνικό. Αυτά που μας δάνεισαν οι Ευρωπαίοι δεν πήγαν στην αλληλεγγύη, αλλά στις τράπεζες. Αυτό είναι που θέλουμε τώρα να αλλάξουμε. Θέλουμε να ελαχιστοποιήσουμε το κόστος για τους φορολογούμενους τόσο στην Ελλάδα, όσο και στην Ευρώπη».\n«Έχουμε ένα βαρύ φορτίο χρέους στην Ευρώπη, όμως υπάρχουν δισεκατομμύρια ευρώ που κάθονται στον χρηματοπιστωτικό τομέα στη Φρανκφούρτη.\nΟ καθένας σκέφτεται: αφήστε τους άλλους να επενδύσουν, και έτσι τελικά κανείς δεν επενδύει. Η κατάσταση μπορεί να ξεπεραστεί μόνο αν εφαρμόσουμε μια νέα συμφωνία, όπως οι Ηνωμένες Πολιτείες έκαναν στη δεκαετία του 1930". Αναφερόμενος στους Γερμανούς επισημαίνει: «Νομίζω ότι οι Γερμανοί είναι πολύ καλοί Ευρωπαίοι, ακόμη περισσότερο από ό,τι οι Γάλλοι ή οι Έλληνες. Πολλοί Γερμανοί θεωρούν την Ευρώπη ως μέσο για την αποφυγή του έθνους-κράτους. Είναι μία από τις συνέπειες του Δευτέρου Παγκοσμίου Πολέμου. Αλλά νομίζω ότι το να δείχνεις με το δάχτυλο είναι μια πολύ ηλίθια άσκηση. Θα πρέπει να σκεφτούμε ως Ευρωπαίοι και όχι με εθνικούς όρους».\nΣτην ερώτηση δημοσιογράφου αν οι τράπεζες είναι μέρος αυτής της ελίτ των ολιγαρχών που ωφελήθηκαν από την κρίση, ο Ελληνας υπουργός Οικονομικών υποστήριξε πως στόχος της Αθήνας είναι να τους διαλύσει και πως η Ελλάδα θα ήθελε και την βοήθεια του Βερολίνου γι΄αυτό: «Θα τους διαλύσουμε. Δεν ξέρω ακόμα πώς, αλλά θα τους σταματήσουμε. Χρειαζόμαστε τη βοήθεια των Γερμανών.\nΕίμαστε η πρώτη ελληνική κυβέρνηση που θέλει πραγματικά να διαλύσει τα καρτέλ της χώρας. Η προηγούμενη κυβέρνηση υποκρινόταν πως ενδιαφέρεται για μεταρρυθμίσεις, αλλά δείτε τους φορολογικούς νόμους. Φορολογούνταν άνθρωποι που είχαν φορολογική ασυλία. Είναι σαν να ζητάμε από τις γαλοπούλες αν θέλουν να σφάζονται τα Χριστούγεννα».


Η επιστροφή Μικρούτσικου θα φέρει εξελίξεις; | κοσμικα , opinions | womenonly.gr\nΗ επιστροφή Μικρούτσικου θα φέρει εξελίξεις;\nΤο παλεύουν από εδώ, το παλεύουνε από εκεί ο Ανδρέας Μικρούτσικος και η Δήμητρα Ρουμπέση, αλλά όπως φαίνεται, τα πράγματα είναι δύσκολα για τον γάμο τους. Η κρίση που περνάνε τους τελευταίους\nΤο παλεύουν από εδώ, το παλεύουνε από εκεί ο Ανδρέας Μικρούτσικος και η Δήμητρα Ρουμπέση, αλλά όπως φαίνεται, τα πράγματα είναι δύσκολα για τον γάμο τους. Η κρίση που περνάνε τους τελευταίους μήνες δε λέει να «εξομαλυνθεί», ενώ πολλοί είναι εκείνοι που υποστηρίζουν ότι οι δυο τους έχουν χωρίσει, αλλά δεν το ανακοινώνουν.\nΗ Ρουμπέση αφήνει να εννοηθεί πως η κατάσταση έχει πάει προς τον χωρισμό κι εκεί που περιμένεις να την ακούσεις να το λέει, σου πετάει κάτι άλλο και σηκώνεις τα χέρια ψηλά. Ο Ανδρέας, πάλι, από τις αρχές του καλοκαιρού είναι εξαφανισμένος. Όλο το καλοκαίρι μέχρι και την περασμένη εβδομάδα βρισκόταν μόνος του στο εξοχικό τους στη Μήλο και κανείς δεν τον έχει δει ή ακούσει.\nΟ Μικρούτσικος, που φέτος θα απέχει από τα τηλεοπτικά πράγματα, επέστρεψε στην Αθήνα την περασμένη εβδομάδα και δεν σου κρύβω ότι έχω χαρά μεγάλη. Όχι που γύρισε, αλλά διότι είμαι σίγουρη ότι αυτός θα μιλήσει για το τι πραγματικά συμβαίνει στον γάμο του. Θα θυμάσαι, άλλωστε το διαζύγιο του με την Φωτεινή Γεωργαντά και τον Ανδρέα να παίρνει σβάρνα όλες τις εκπομπές και να λέει λεπτομέρειες από το χωρισμό τους. Γιατί να μην κάνει κάτι ανάλογο και τώρα;


Τετάρτη, 23 Σεπτεμβρίου, 2020, Ώρα: 18:28\nΝάταλι Κρίστοφερ: Οι ολέθριες συμπτώσεις που οδήγησαν στην τραγωδία\n«Μετά την αυτοψία του χώρου όπου βρέθηκε η σορός αλλά και εξετάζοντας μακροσκοπικά τη σορό, όλη η κατάσταση συνάδει με πτώση από ύψος. Είναι πολλά τα ευρήματα και από την αυτοψία του χώρου και από την εξωτερική επισκόπηση της σορού». Στοιχεία που, όπως πρόσθεσε, συνάδουν με πτώση από ύψος. Ο ιατροδικαστής διευκρίνισε ότι δεν υπάρχουν στοιχεία που να δείχνουν ότι η γυναίκα σύρθηκε εν ζωή. «Δεν υπάρχουν δορυφορικές κηλίδες, υπάρχει μια πρωτογενής κηλίδα, η οποία είναι κάτω από το κεφάλι του θύματος».\nΚαι το τραγικότερο που επισήμανε ο ιατροδικαστής ήταν ότι ο θάνατος της νεαρής γυναίκας ήταν ακαριαίος. Η σορός της 34χρονης θα μεταφερθεί στο νεκροτομείο Αθηνών για περαιτέρω έρευνα και ενδεχομένως για να γίνουν εργαστηριακές εξετάσεις.\nΠώς οδηγήθηκε στο θάνατο\nΣύμφωνα με «ΤΑ ΝΕΑ», μια σειρά από ολέθριες συμπτώσεις οδήγησε στην τραγωδία, λίγες ώρες πριν η άτυχη τουρίστρια και ο κύπριος σύντροφός της θα αναχωρούσαν από το νησί για να επιστρέψουν στην Κύπρο.\nΤο μοιραίο πρωί η 34χρονη φόρεσε τα αθλητικά της και πήγε για τζόγκινγκ, όπως συνήθιζε να κάνει, καθώς είχε πάθος με τον αθλητισμό. Κάτω από τα αθλητικά ρούχα της φορούσε μάλιστα το μαγιό της προκειμένου μετά το τρέξιμο – πεζοπορία να κάνει μπάνιο σε παραλία της Ικαρίας.\nΗ απόφασή της όμως να πάει για τρέξιμο στάθηκε μοιραία και οδήγησε στο φρικτό, όπως όλα δείχνουν, δυστύχημα.\nΜόλις είχε διανύσει ενάμισι χιλιόμετρο από το ξενοδοχείο όπου είχε καταλύσει με τον σύντροφό της, όταν συνέβη η τραγωδία. Αρμόδιοι αστυνομικοί εκτιμούν ότι η 34χρονη βρέθηκε σε δύσβατο σημείο, όπου πιθανότατα γλίστρησε ή παραπάτησε. Στην αγωνιώδη προσπάθειά της να σωθεί, κρατήθηκε από έναν βράχο, ο οποίος όμως αποκολλήθηκε και την παρέσυρε στο κενό. Επεσε στη χαράδρα βάθους είκοσι μέτρων. Πάνω στο πόδι της έπεσε ένα κομμάτι από τον βράχο που αποκολλήθηκε. Από την πτώση, όπως περιγράφουν οι εθελοντές, έσπασε η οθόνη του κινητού της.\nΗ Νάταλι ήταν πολύ άτυχη καθώς το σημείο είναι δύσβατο, με απότομα βράχια, και χρειάζεται μεγάλη προσοχή. Ειδικά σε περίπτωση που κάποιος θέλει να κάνει αναρρίχηση ή καταρρίχηση θα πρέπει να διαθέτει τον κατάλληλο εξοπλισμό. Επιπλέον στη βαθιά χαράδρα με δυσκολία δίνει σήμα το κινητό. Σε περίπτωση που η κοπέλα τραυματιζόταν, δεν θα μπορούσε να καλέσει σε βοήθεια.\nΜια άλλη συγκινητική πτυχή που ανέδειξε η τραγωδία είναι η ευαισθητοποίηση των εθελοντών και η αλληλεγγύη που επέδειξαν οι κάτοικοι του νησιού να συνδράμουν στις έρευνες.\nΗ Ικαρία διαθέτει, όπως αποδείχθηκε, ένα από τα πλέον οργανωμένα δίκτυα εθελοντών, την Επίλεκτη Ομάδα Ειδικών Αποστολών με επικεφαλής τον Μιχάλη Χριστοδούλου.\nΗ κινητοποίησή τους στην επιχείρηση αναζήτησης – διάσωσης ήταν άμεση και συντονισμένη. Οι διασώστες, χωρισμένοι σε ομάδες, από το πρωί μέχρι αργά το βράδυ συμμετείχαν στις έρευνες. Επιπλέον ζήτησαν βοήθεια από την ΕΠΟΜΕΑ Ελλάδας, η οποία προσφέρθηκε να συνδράμει με 50 έως 100 άτομα, ανάλογα με τις ανάγκες. Είναι χαρακτηριστικό ότι εθελοντής βοήθησε στις έρευνες με το ατομικό του drone. Επιχειρηματίες του νησιού προσέφεραν νερό και τρόφιμα στις δύο εθελοντικές ομάδες.\nΣυγκλονισμένος από τη βοήθεια που προσέφεραν, ο σύντροφος της αστροφυσικού σε διαδικτυακή ανάρτηση ανέφερε σε έναν από τους εθελοντές: «Να πεις σε όλους τους λεβέντες που βοήθησαν ένα μεγάλο ευχαριστώ. Πολιτική προστασία, εθελοντές, πυροσβέστες… Ευχαριστώ».


H Angel Gaskin στη Λαμία - www.volleyplanet.gr : Ειδήσεις (νέα) για το Βόλλευ – News for Volleyball\nΣτο ταλέντο, τον ενθουσιασμό και την… δίψα για διάκριση της Angel Gaskin ποντάρει η φετινή Λαμία που συμφώνησε με τη νεαρή διαγώνια. Η Gaskin που υπέγραψε για πρώτη φορά επαγγελματικό συμβόλαιο και βγαίνει για πρώτη φορά από την χώρα της δήλωσε πανέτοιμη να βοηθήσει την ομάδα να πετύχει τους στόχους της.\nΣτις πρώτες δηλώσεις που έκανε μετά την άφιξή της στην Ελλάδα, είπε: «Μόλις αποφοίτησα το κολέγιο τον περασμένο Δεκέμβριο. Ήθελα να παίξω την πρώτη μου σεζόν σαν επαγγελματίας και είμαι ενθουσιασμένη που αυτό έγινε με την ομάδα του Α. Ο. Λαμίας 2013. Ευχαριστώ την διοίκηση και τον προπονητή μου που με εμπιστεύθηκαν και το μόνο που μπορώ να υποσχεθώ είναι ότι θα δώσω το 100% PLUS των δυνατοτήτων μου να εκπληρώσω τους στόχους της ομάδας μου».\nΗ ανακοίνωση της Λαμίας 2013


Αγρο χημική γεμίζοντας γραμμή μπουκαλιών/σταθερή γραμμή γεμίζοντας μηχανών απόδοσης φαρμακευτική υγρή\nΑυτόματη υγρή καθαριστική μηχανή πλήρωσης, υγρή γεμίζοντας γραμμή σαπουνιών με τη μηχανή πλήρωσης εμβόλων, Capper μηχανή μαρκαρίσματος\nΚατάλληλος για την υγρή καθαριστική πλήρωση, την κάλυψη, το μαρκάρισμα και την κονσερβοποίηση.\nΥγρή μηχανή πλήρωσης λιπάσματος χρονικής βαρύτητας\nΗ μηχανή πλήρωσης είναι ένα είδος μόνος-ρέοντας μηχανής πλήρωσης ευθειών γραμμών, και επιτυγχάνει τη διαφορετική μέτρηση μέσω του ελέγχου του χρόνου. Τα χαρακτηριστικά γνωρίσματά του είναι έξοχο σχέδιο και απλή δομή. Και δεν απαιτεί οποιοδήποτε μέρος για την πλήρωση των διαφορετικών μορφών και των μεγεθών των εμπορευματοκιβωτίων. Τα μέρη που έρχονται σε επαφή με με τα υλικά αποτελούνται από το ανοξείδωτο και τα αντιδιαβρωτικά υλικά.\nΤο αυτόματο υγρό υλικό πληρώσεως βαρύτητας χρησιμοποιείται ευρέως για την πλήρωση των διάφορων ειδών ρέοντας υγρού, όπως το &beverage τροφίμων, η ιατρική, οι χημικές ουσίες, το φυτοφάρμακο, τα προϊόντα πετρελαίου και τα καλλυντικά κ.λπ.\nΧαρακτηριστικά γνωρίσματα για την αυτόματη μηχανή πλήρωσης/το αυτόματο υγρό υλικό πληρώσεως βαρύτητας\nΑ. υψηλή αποδοτικότητα\nΒ. ακριβής πλήρωση\nΓ. κατάλληλες ρύθμιση και λειτουργία\nΔ. αποτελεσματική και πρακτική τεχνολογία\nΕ. Καμία διαρροή\nΦ. ισχυρή προσαρμοστικότητα.


4.3.1 Διαχείρηση ΚΜΕ\nΈνα σημαντικό χαρακτηριστικό των σύγχρονων λειτουργικών συστημάτων είναι η έννοια του πολυπρογραμματισμού. Ο πολυπρογραμματισμός συνίσταται στην ικανότητα του λειτουργικού συστήματος, την ίδια χρονική στιγμή που υπάρχουν πολλά προγράμματα "φορτωμένα" στην κεντρική μνήμη, να καθοδηγεί την ΚΜΕ να τα εκτελέσει όλα μαζί. Βέβαια, προβάλλει εύλογα το ερώτημα πώς είναι δυνατόν μια ΚΜΕ να εκτελέσει πολλά προγράμματα ταυτόχρονα;\nΗ ιδέα είναι απλή: όταν η ΚΜΕ εκτελεί ένα πρόγραμμα, υπάρχουν χρονικά διαστήματα κατά τα οποία θα πρέπει να μένει ανενεργή, αναμένοντας την ολοκλήρωση κάποιας επεξεργασίας που δεν απαιτεί δραστηριότητα από την ίδια -π.χ. είναι δυνατόν να αναμένει επικοινωνία με μια περιφερειακή συσκευή μέσω της μονάδας εισόδου/ εξόδου, όπως είναι η μονάδα του σκληρού δίσκου. Κατά τη διάρκεια, λοιπόν, αυτών των διαστημάτων, που για τους χρονικούς ρυθμούς της ΚΜΕ είναι "δεκαετίες", είναι δυνατή η αξιοποίησή της στην εκτέλεση κάποιου άλλου προγράμματος που βρίσκεται στην κεντρική μνήμη και απαιτεί για την εκτέλεσή του την τρέχουσα χρονική στιγμή τη δραστηριοποίηση της ΚΜΕ.\nΗ υλοποίηση αυτής της ιδέας είναι ο πολυπρογραμματισμός, με τον οποίο επιτεύχθηκαν σημαντικά οφέλη όπως: α) μεγαλύτερη αξιοποίηση των δυνατοτήτων της ΚΜΕ και β) περισσότερες εργασίες στη μονάδα του χρόνου.\nΑποσαφηνίζοντας το δεύτερο επίτευγμα, θα σκεφτούμε, βέβαια, ότι σε κάθε χρονική στιγμή η ΚΜΕ εκτελεί ένα μόνο πρόγραμμα, αλλά στη μονάδα του χρόνου -π.χ. σε 1 sec- η ΚΜΕ εκτελεί συνολικά πολλά προγράμματα.\nΗ υλοποίηση της έννοιας του πολυπρογραμματισμού επιτελείται από το ΛΣ μέσω της διαχείρισης της ΚΜΕ ή του χρονοπρογραμματισμού της. Η εκτέλεση ενός προγράμματος περιλαμβάνει συνήθως πολλές επιμέρους επεξεργασίες, που συνιστούν το σύνολο των επεξεργασιών του. Άρα, όταν έχουμε, για παράδειγμα, δύο προγράμματα "φορτωμένα" στην κεντρική μνήμη, έχουμε δύο σύνολα από επεξεργασίες.\nΣύμφωνα με την ιδέα του πολυπρογραμματισμού, θα ήταν ουσιαστικό για λόγους οικονομίας χρόνου και πόρων να μην εκτελεστούν τα δύο προγράμματα ακολουθιακά, δηλαδή πρώτα οι επεξεργασίες του ενός και έπειτα του άλλου, αλλά να επιλεγεί για εκτέλεση μια σειρά επεξεργασιών και από τα δύο προγράμματα, ανάλογα με τα ιδιαίτερα χαρακτηριστικά καθεμιάς (π.χ. ανάλογα με το βαθμό σημαντικότητας). Έτσι, μέσω του χρονοπρογραμματισμού της ΚΜΕ, το ΛΣ με την εφαρμογή κατάλληλων αλγόριθμων επιτρέπει στην ΚΜΕ να αντιληφθεί ποια επεξεργασία τίνος προγράμματος θα εκτελέσει αυτή σε κάθε χρονική στιγμή, με σκοπό να επιτευχθούν τα θετικά αποτελέσματα του πολυπρογραμματισμού (Σχήμα 4.2). Η περιγραφή αυτών των αλγόριθμων δεν εμπίπτει στους στόχους αυτού του βιβλίου.\nΣτο σημείο αυτό θα ήταν σκόπιμο να αναφερθούμε στην έννοια της ουράς αναμονής. Υπάρχει συχνά το ενδεχόμενο περισσότερες από μια επεξεργασίες να ζητούν ταυτόχρονα την υλοποίησή τους από την ΚΜΕ. Για παράδειγμα, μπορεί σε ένα σύστημα πολλών χρηστών περισσότεροι από ένας χρήστες να επιθυμούν ταυτόχρονα την εκτύπωση κάποιου κειμένου. Όμως, επειδή η ΚΜΕ δεν μπορεί να εκτελέσει τις επεξεργασίες αυτές τη συγκεκριμένη χρονική στιγμή επειδή ήδη εξυπηρετείται μια αντίστοιχη εργασία κάποιου άλλου χρήστη, αυτές τοποθετούνται στην ουρά του υπολογιστή. Όταν, μετά την πάροδο κάποιου χρονικού διαστήματος, η ΚΜΕ ολοκληρώσει τις προηγούμενες επεξεργασίες, τότε επιλέγονται από την ουρά αναμονής (με βάση ειδικά κριτήρια, όπως χρόνο παραμονής σε αυτήν ή προτεραιότητες) οι επόμενες επεξεργασίες για υλοποίηση.\nΈστω Α1… Α4 επεξεργασίες προγράμματος Α και Β1,… Β5 επεξεργασίες προγράμματος Β και ότι τα δύο προγράμματα πρέπει να εκτελεστούν από την ΚΜΕ.\nΣχήμα 4.2: Δύο σχηματικές εκδοχές της χρονικής εξέλιξης της εκτέλεσης δύο προγραμμάτων


«Αγκαλιάζουμε κάθε γυναίκα που έχει υποστεί βία»: Τα μηνύματα Μητσοτάκη-Γεννηματά για τη βία κατά των γυναικών\nΠΟΛΙΤΙΚΗ #Tags: Κυριάκος Μητσοτάκης, Παγκόσμια Ημέρα για την Εξάλειψη της Βίας κατά των Γυναικών, Φώφη Γεννηματά\n25 Νοεμβρίου 2019 | 17:50\nΚυριάκος Μητσοτάκης και Φώφη Γεννηματά στέλνουν τα δικά τους μηνύματα για την Παγκόσμια Ημέρα για την Εξάλειψη της Βίας κατά των Γυναικών.\n«Στόχος μας είναι η εξάλειψη της βίας κατά των γυναικών, ώστε να μην χρειάζεται πια να υπάρχει και η Παγκόσμια Ημέρα καταδίκης της. Μέχρι τότε, αγκαλιάζουμε κάθε γυναίκα που έχει υποστεί βία, με τρεις λέξεις γεμάτες αποφασιστικότητα: Είμαστε δίπλα σου», είναι το μήνυμα του Κυριάκου Μητσοτάκη στο twitter για την παγκόσμια ημέρα εξάλειψης της βίας κατά των γυναικών.\n«Είναι αδιανόητο στις μέρες μας να υπάρχει η ανάγκη καταπολέμησης οποιασδήποτε μορφής βίας» σημειώνει η πρόεδρος του Κινήματος Αλλαγής, Φώφη Γεννηματά, σε ανάρτησή της στα κοινωνικά δίκτυα, με αφορμή την Παγκόσμια Ημέρα Εξάλειψης της Βίας κατά των Γυναικών.\nΚάνοντας αναφορά στη περίπτωση της ιρανής και της κόρης της, την έκδοση των οποίων απαγόρευσε ο Άρειος Πάγος, η κ. Γεννηματά επισημαίνει ότι «είναι αδιανόητο να υπάρχουν Κράτη που απαντούν με “νόμιμη” βία στις αυτονόητες ελευθερίες και δικαιώματα των γυναικών, σε περιπτώσεις σαν της Σαραρέ».\nΕίναι αδιανόητο στις μέρες μας να υπάρχει η ανάγκη καταπολέμησης οποιασδήποτε μορφής βίας. Είναι αδιανόητο να υπάρχουν Κράτη που απαντούν με «νόμιμη» βία στις αυτονόητες ελευθερίες & δικαιώματα των γυναικών σε περιπτώσεις σαν της Σαραρέ.(1/3)#kinima_allagis #ViolenceAgainstWomen pic.twitter.com/pqlmD3QWJB\n— Fofi Gennimata (@FofiGennimata) 25 Νοεμβρίου 2019\nΌμως αρκετά! Καμία ανοχή, καμία σιωπή για βίαιες συμπεριφορές εναντίον γυναικών. Αυστηρές και παραδειγματικές τιμωρίες είναι η απάντηση σε όποιον βιαιοπραγεί, υποτιμά, ευτελίζει τη Γυναίκα». (3/3)#kinima_allagis #ViolenceAgainstWomen


Πιπέρι Bacon BLT Party Sub με Chipotle Aioli - Οι καλύτερες συνταγές\nΠιπέρι Bacon BLT Party Sub με Chipotle Aioli\nΣίγουρα, είχατε πολλά BLT, αλλά δεν είχατε ποτέ κάτι τέτοιο! Μιλάμε με πιπέρι μπέικον, φρέσκες ντομάτες, αβοκάντο, τραγανή ρουμανίνη και μαγιονέζα με αρώματα chipotle που φέρνει το όλο θέμα σε ένα εντελώς νέο επίπεδο.ΠΕΡΙΣΣΟΤΕΡΑ +ΠΙΟ ΛΙΓΟ-\nμεγάλο καρβέλι (16 oz) γαλλικό ψωμί, κομμένο στα μισά οριζόντια\nκουταλιά της σούπας ψιλοκομμένο chile chototle σε σάλτσα adobo (από δοχείο 7 ουγκιών)\nσυσκευασία (12 ουγκιές) τραγανό μαγειρεμένο παχύρρευστο μπέικον (περίπου 12 φέτες)\nμεσαίες ντομάτες, κομμένες σε φέτες 1/4-ιντσών\nμεσαίο αβοκάντο, χωρίς κουκούτσι, ξεφλουδισμένο και σε κύβους\nΤοποθετήστε τα μισά ψωμιού στην επιφάνεια εργασίας, κόψτε τις πλευρές. Σπάστε το ψωμί από τα πάνω και κάτω μισά, αφήνοντας περίπου ένα κέλυφος 1/2 ιντσών.\nΑνακατέψτε τη μαγιονέζα και το chipotle. απλώστε το μείγμα στις κομμένες πλευρές του ψωμιού. Τοποθετήστε μπέικον στα κάτω μισά. Κορυφή με ντομάτες και ρουμανίνη. Κουτάλι αβοκάντο στο πάνω μισό, πιέζοντας ελαφρά στη μαγιονέζα. Αντικαταστήστε προσεκτικά το πάνω μισό ψωμί, πιέζοντας ελαφρά. Κόψτε σε 8 και σερβίρετε.\nChipotle chiles στο adobo βρίσκονται συνήθως στο μεξικάνικο τμήμα του μανάβικου σας. Τα εναπομείναντα τσίλι μπορούν να καταψυχθούν για μελλοντική χρήση.\nΓια να τεμαχίσετε το αβοκάντο, κόψτε το μισό και αφαιρέστε το λάκκο. Χρησιμοποιώντας μεγάλο κουτάλι, αφαιρέστε τη σάρκα από το δέρμα. Τοποθετήστε το μισό κομμένο αβοκάντο προς τα κάτω στο ξύλο κοπής. Κάντε δύο οριζόντιες τομές για να κάνετε τρεις σανίδες και μετά κόψτε κατά μήκος σε λωρίδες. Γυρίστε 90 μοίρες και κόψτε ξανά. Επαναλάβετε με άλλο μισό αβοκάντο.\n2 άμυλο; 0 Φρούτα; 0 Άλλοι υδατάνθρακες; 0 Skim Milk; 0 γάλα χαμηλής περιεκτικότητας σε λιπαρά; 0 γάλα 1/2 λαχανικό; 0 πολύ άπαχο κρέας; 0 άπαχο κρέας; 1/2 κρέας με υψηλή περιεκτικότητα σε λιπαρά 2 1/2 λίπος;\nΔες το βίντεο: Avocado BLT with Chipotle Mayo. Emeril Lagasse\nΜπορώ να σας προτείνω να επισκεφτείτε την ιστοσελίδα, η οποία δίνει πολλές πληροφορίες για το θέμα που σας ενδιαφέρει.\nΝομίζω ότι κάνεις λάθος. Είμαι σίγουρος. Ας συζητήσουμε. Στείλτε μου email στο PM.\nΠιπέρι Bacon BLT Party Sub με Chipotle Aioli...


ΠΑΟΚ: «Στην Τούμπα χειροκρότησαν το λαμπρό μέλλον του συλλόγου» - Karfitsa.gr\nΠΑΟΚ: «Στην Τούμπα χειροκρότησαν το λαμπρό μέλλον του συλλόγου»\nH Κ19 του ΠΑΟΚ υποδέχτηκε χτες στην Τούμπα την ομάδα της Τότεναμ. Φίλαθλοι του Δικεφάλου αποθέωσαν τους νεαρούς ποδοσφαιριστές.\nΣτην Τούμπα χειροκρότησαν το λαμπρό μέλλον του συλλόγου\nΉταν απόγευμα Τρίτης. Η αγορά ήταν ανοιχτή. Η πρώτη ομάδα είχε ρεπό. Παρόλα αυτά η Τούμπα είχε στις εξέδρες της πάνω από 10.000 κόσμο, ο οποίος έζησε έντονα την μεγάλη προσπάθεια της Κ19 του Δικεφάλου κόντρα στην Τότεναμ. Το PAOK TV έχει το παρασκήνιο.\nΟι «μικροί» του Πάμπλο Γκαρσία και του Μίροσλαβ Σνάουτσνερ έκαναν μία αγωνιστική κατάθεση ψυχής. Έδωσαν ότι είχαν στο γήπεδο και κοίταξαν στα μάτια την Τότεναμ, αν και έπαιξαν για μία ώρα με παίκτη λιγότερο και τελικά λύγισαν και δεν κατάφεραν να βρουν απάντηση στο γρήγορο γκολ των Άγγλων.Η μεγαλύτερη τους επιβράβευση ήρθε από την αποθέωση του κόσμου που κατέκλυσε τις εξέδρες της Τούμπας για να χειροκροτήσει το μέλλον του Συλλόγου, το οποίο όπως φάνηκε διαγράφεται λαμπρό.\nΤο PAOK TV με την παρακάμερα του κατέγραψε όσα δεν έδειξε ο τηλεοπτικός φακός. Από την άφιξη της ομάδας, το ζέσταμα και την είσοδο στον αγωνιστικό χώρο, μέχρι το πως έζησε την αναμέτρηση πάγκος και οι γεμάτες εξέδρες της Τούμπας, σε ένα απολαυστικό βίντεο.\nΟ Νορβηγός Χάνσεν θα σφυρίξει το ντέρμπι ΠΑΟΚ – Άρης\nΦιλικός αγώνας του Άρη στο Αλεξάνδρειο για καλό σκοπό


Συζήτηση: Ημερίδες - Συνέδρια - Ακαδημαϊκές Εκδηλώσεις » ΡΟΔΟΣ: 2ο Πανελλήνιο Συνέδριο - Εκπαιδευτικό Υλικό στα Μαθηματικά & τις Φυσικές Επιστήμες | MY.aegean.gr Community\nΡΟΔΟΣ: 2ο Πανελλήνιο Συνέδριο - Εκπαιδευτικό Υλικό στα Μαθηματικά & τις Φυσικές Επιστήμες\n«Το εκπαιδευτικό υλικό στα Μαθηματικά και το εκπαιδευτικό υλικό στις Φυσικές Επιστήμες: μοναχικές πορείες ή αλληλεπιδράσεις;»\nΤο Εργαστήριο Μαθησιακής Τεχνολογίας και Διδακτικής Μηχανικής του Τ.Ε.Π.Α.Ε.Σ. του Πανεπιστημίου Αιγαίου και το Εργαστήριο Φυσικών Επιστημών του Π.Τ.Δ.Ε. του Πανεπιστημίου Αιγαίου, υπό την αιγίδα της Σχολής Ανθρωπιστικών Επιστημών του Πανεπιστημίου Αιγαίου, ανακοινώνουν τη διοργάνωση του 2ου Πανελλήνιου Συνεδρίου με Διεθνή Συμμετοχή, με τίτλο: «Το εκπαιδευτικό υλικό στα Μαθηματικά και το εκπαιδευτικό υλικό στις Φυσικές Επιστήμες: μοναχικές πορείες ή αλληλεπιδράσεις;», που θα πραγματοποιηθεί στις 14-16 Οκτωβρίου 2016 στις εγκαταστάσεις της Σχολής Ανθρωπιστικών Επιστημών του Πανεπιστημίου Αιγαίου στη Ρόδο.\nΤο Συνέδριο αυτό, με σκοπό να συνεχίσει τον προβληματισμό και τον διάλογο που αναπτύχθηκε στο 1ο Πανελλήνιο Συνέδριο με Διεθνή Συμμετοχή: «Ανάπτυξη Εκπαιδευτικού Υλικού στα Μαθηματικά και τις Φυσικές Επιστήμες» (Οκτώβριος 2014, ltee.org/sekpy2014), προσκαλεί εκπαιδευτικούς, επιστήμονες και ερευνητές να παρουσιάσουν τις προτάσεις τους, τις αναζητήσεις τους, καθώς και τα αποτελέσματα των ερευνών τους για το εκπαιδευτικό υλικό στα Μαθηματικά και τις Φυσικές Επιστήμες.\nΗ μαθησιακή διαδικασία διαμορφώνεται σε μεγάλο βαθμό από το εκπαιδευτικό υλικό που οι εκπαιδευτικοί χρησιμοποιούν κατά τη διδασκαλία. Το εκπαιδευτικό υλικό επιδρά άμεσα στη μάθηση των μαθητών καθώς οι μαθητές αλληλεπιδρούν με αυτό. Επίσης, επηρεάζει έμμεσα τη μάθηση των μαθητών μέσω των αλληλεπιδράσεών του με τους εκπαιδευτικούς και τις διδακτικές τους αποφάσεις. Το εκπαιδευτικό υλικό λοιπόν έχει σημαντικές επιπτώσεις στη μάθηση των μαθητών. Τι συμβαίνει όμως, όταν σε μια διδασκαλία Μαθηματικών και Φυσικών Επιστημών το υλικό αναφέρεται σε συναφείς έννοιες; Ή όταν ένα παρεμφερές υλικό χρησιμοποιείται σε δυο επισήμως διακριτά διδακτικά αντικείμενα; Ή, όταν ο διδάσκων είναι ο ίδιος, όπως στην πρωτοβάθμια εκπαίδευση, και όταν είναι διαφορετικός, όπως στη δευτεροβάθμια εκπαίδευση;\nΣτο επίκεντρο αυτού του συνεδρίου βρίσκονται η σχεδίαση, η παραγωγή, η διαχείριση και η αξιολόγηση εκπαιδευτικού υλικού για τα Μαθηματικά και τις Φυσικές Επιστήμες, αλλά και οι αλληλεπιδράσεις εκπαιδευτικών, μαθητών και εκπαιδευτικού υλικού.\nΠιο συγκεκριμένα, στο συνέδριο αυτό θα συζητηθούν θέματα που αφορούν στη δυνατότητα συνεργατικής ανάπτυξης νέου εκπαιδευτικού υλικού για τα Μαθηματικά και τις Φυσικές Επιστήμες, καθώς επίσης και την ανάλυση, τη χρήση και την αποτελεσματικότητα του υφιστάμενου εκπαιδευτικού υλικού στη διδακτική διαδικασία των Μαθηματικών και των Φυσικών Επιστημών.\nΣτις βασικές επιδιώξεις του συνεδρίου συμπεριλαμβάνεται και η ανταλλαγή απόψεων για τις αλληλεπιδράσεις ανάμεσα στην έρευνα για το εκπαιδευτικό υλικό στα Μαθηματικά και τις Φυσικές Επιστήμες, καθώς επίσης και στις αλληλεπιδράσεις ανάμεσα στην έρευνα για την ανάπτυξη έντυπου/φυσικού και ψηφιακού εκπαιδευτικού υλικού στα Μαθηματικά και τις Φυσικές Επιστήμες. Επιπρόσθετα, θα συζητηθούν θέματα που σχετίζονται με διεπιστημονικές και διαθεματικές προσεγγίσεις στην ανάπτυξη εκπαιδευτικού υλικού, καθώς και θέματα που αφορούν στην ανάπτυξη εκπαιδευτικού υλικού για την επιμόρφωση των εκπαιδευτικών.\nΟι επτά θεματικοί άξονες γύρω από τους οποίους προτείνεται να αναπτυχθούν οι εργασίες του συνεδρίου είναι:\nΣυνεργατικός σχεδιασμός, παραγωγή, διαχείριση και αξιολόγηση νέου εκπαιδευτικού υλικού για τα Μαθηματικά και τις Φυσικές επιστήμες: προσδοκίες και ασυμβατότητες.\nΣυγκριτική ανάλυση, διαχείριση και αξιολόγηση υπάρχοντος εκπαιδευτικού υλικού για τα Μαθηματικά και τις Φυσικές επιστήμες.\nΑλληλεπιδράσεις ανάμεσα στην έρευνα για το εκπαιδευτικό υλικό στα Μαθηματικά και στην αντίστοιχη για τις Φυσικές Επιστήμες: διαμόρφωση αναπαραστάσεων και μάθηση.\nΗ έρευνα για τη μάθηση στα Μαθηματικά και τις Φυσικές Επιστήμες και το σχολικό εκπαιδευτικό υλικό για τα Μαθηματικά και τις Φυσικές επιστήμες: δυο κόσμοι σε αλληλεπίδραση ή σε αντίστιξη;\nΈντυπο/φυσικό και ψηφιακό εκπαιδευτικό υλικό για τα Μαθηματικά και τις Φυσικές επιστήμες: συγκλίνουσες ή αποκλίνουσες διαδρομές;\nΤο εκπαιδευτικό υλικό για τα Μαθηματικά και τις Φυσικές επιστήμες: διεπιστημονικές και διαθεματικές πρακτικές στην ανάπτυξη εκπαιδευτικού υλικού.\nΕκπαιδευτικό υλικό Μαθηματικών και Φυσικών επιστημών για την επιμόρφωση των εν\nενεργεία εκπαιδευτικών και την εκπαίδευση των υποψηφίων εκπαιδευτικών.\nΠροτάσεις προς διδασκαλία\nΕιδικές συνεδρίες (Συμπόσια, εργαστήρια, συνεδρίες με εκπαιδευτικούς, …)\nΕπιστήμονες και ερευνητές με ενδιαφέρον στην ανάπτυξη εκπαιδευτικού υλικού στα\nΜαθηματικά και τις Φυσικές Επιστήμες.\nΕκπαιδευτικούς και ερευνητές με διεπιστημονικό ενδιαφέρον.\nΕκπαιδευτικούς πρωτοβάθμιας και δευτεροβάθμιας εκπαίδευσης.\nΦοιτητές και φοιτήτριες Παιδαγωγικών Τμημάτων.\nΠανεπιστήμιο Αιγαίου, Κτίριο «Κλεόβουλος», Λεωφόρος Δημοκρατίας 1, Ρόδος.\nΚαταληκτική ημερομηνία υποβολής πλήρους κειμένου εργασιών για κρίση: 30 Ιουνίου 2016.\nΕνημέρωση για την αποδοχή των εργασιών: 10 Σεπτεμβρίου 2016.\nΚαταληκτική ημερομηνία υποβολής τελικού κειμένου εργασιών (μετά τις διορθώσεις) για τα\nπρακτικά: 17 Σεπτεμβρίου 2016.\nΑνακοίνωση προγράμματος: 20 Σεπτεμβρίου 2016.\nΔιεξαγωγή Συνεδρίου: 14-16 Οκτωβρίου 2016.\nH ιστοσελίδα του συνεδρίου:\nsekpy2016 ΣΤΟ aegean ΤΕΛΕΙΑ gr